CELEX: 32016R2251
Language: lt
Date: 2016-10-04 00:00:00
Title: 2016 m. spalio 4 d. Komisijos deleguotasis reglamentas (ES) 2016/2251, kuriuo Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų papildomas ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos mažinimo būdų techniniais reguliavimo standartais (Tekstas svarbus EEE )

15.12.2016   
               
               
                  LT
               
               
                  Europos Sąjungos oficialusis leidinys
               
               
                  L 340/9
               
            KOMISIJOS DELEGUOTASIS REGLAMENTAS (ES) 2016/2251
      2016 m. spalio 4 d.
      kuriuo Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų papildomas ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos mažinimo būdų techniniais reguliavimo standartais
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (1), ypač į jo 11 straipsnio 15 dalį,
      kadangi:
      
                  (1)
               
               
                  sandorio šalys yra įpareigotos apsisaugoti nuo išvestinių finansinių priemonių sandorio šalių kredito pozicijų rinkdamos garantines įmokas tais atvejais, kai tų sutarčių tarpuskaitos neatlieka pagrindinė sandorio šalis. Šiuo reglamentu nustatomi standartai, pagal kuriuos reikalaujama laiku ir tiksliai keistis įkaitu laikantis tinkamo atskyrimo principo. Šie standartai turėtų būti taikomi privaloma tvarka įkaitui, kurį sandorio šalys turi rinkti ar pateikti pagal šį reglamentą. Tačiau sandorio šalys, kurios susitaria rinkti arba pateikti įkaitą, nors pagal šį reglamentą to nereikalaujama, turėtų galėti rinktis, ar tokiu įkaitu keistis pagal šiuos standartus;
               
            
                  (2)
               
               
                  sandorio šalys, kurioms taikomi Reglamento (ES) Nr. 648/2012 11 straipsnio 3 dalies reikalavimai, turėtų atsižvelgti į skirtingus ne finansų sandorio šalių, kurios nesiekia to reglamento 10 straipsnyje nurodytos tarpuskaitos ribos, rizikos profilius, kai jos nustato su tokiais subjektais sudarytų ne biržos išvestinių finansinių priemonių sutarčių rizikos valdymo procedūras. Todėl tikslinga leisti sandorio šalims nustatyti, ar sandorio šalies kredito rizika, kurią kelia tos ne finansų sandorio šalys ir kuri neviršija tos tarpuskaitos ribos, turi būti mažinama pasikeičiant įkaitu. Atsižvelgiant į prielaidą, kad trečiojoje valstybėje įsteigtų ne finansų sandorio šalių, kurios tarpuskaitos ribos nesiektų, jei būtų įsteigtos Sąjungoje, rizikos profiliai gali būti tokie patys kaip Sąjungoje įsteigtų tarpuskaitos ribos nesiekiančių ne finansų sandorio šalių, abiejų rūšių subjektams turėtų būti taikomas tas pats metodas, kad būtų išvengta reglamentavimo arbitražo;
               
            
                  (3)
               
               
                  ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, sandorio šalys turi būti apsaugotos nuo galimo kitos sandorio šalies įsipareigojimų neįvykdymo. Todėl, siekiant tinkamai valdyti toms sandorio šalims kylančią riziką, reikalingas dviejų rūšių garantinių įmokų formos įkaitas. Pirmoji rūšis – kintamoji garantinė įmoka, kuri apsaugo sandorio šalis nuo pozicijų, susijusių su jų ne biržos išvestinių finansinių priemonių sutarčių dabartine rinkos verte. Antroji rūšis – pradinė garantinė įmoka, kuri apsaugo sandorio šalis nuo galimų nuostolių, kurių gali atsirasti dėl išvestinių finansinių priemonių pozicijos rinkos vertės pokyčių, įvykusių nuo paskutinio pasikeitimo kintamąja garantine įmoka prieš sandorio šalies įsipareigojimų neįvykdymą iki momento, kai ne biržos išvestinių finansinių priemonių sutartys yra pakeičiamos arba atitinkama rizika yra apdraudžiama;
               
            
                  (4)
               
               
                  pagal Sąjungos teisės aktus pagrindinėms sandorio šalims gali būti išduotas leidimas veikti kaip kredito įstaigoms, todėl šio reglamento reikalavimų būtina netaikyti ne biržos išvestinių finansinių priemonių sutartims, kurių tarpuskaitos pagrindinė sandorio šalis neatlieka ir kurias pagrindinė sandorio šalis sudaro įsipareigojimų neįvykdymo valdymo procese, nes toms sutartims jau taikomos Komisijos deleguotojo reglamento (ES) Nr. 153/2013 (2) nuostatos ir todėl šio reglamento nuostatos joms netaikomos;
               
            
                  (5)
               
               
                  kai sudaromos ne biržos išvestinių finansinių priemonių sutartys, kurių tarpuskaitos pagrindinė sandorio šalis neatlieka ir pagal kurias sutarties įvykdymui garantuoti numatyta iš anksto mokėti priedą, tą priedą gaunanti sandorio šalis (pasirinkimo sandorio pardavėja) neturi dabartinės arba galimos būsimos pozicijos sandorio šalies atžvilgiu. Taip pat tokių sutarčių dienos rinkos vertė jau padengiama mokant šį priedą. Todėl, kai užskaitos grupę sudaro tokios pasirinkimo sandorių pozicijos, pasirinkimo sandorio pardavėjas turėtų galėti nuspręsti šių rūšių ne biržos išvestinių finansinių priemonių atveju nerinkti pradinių ar kintamųjų garantinių įmokų, kol pasirinkimo sandorio pardavėjui nekyla jokia kredito rizika. Tačiau priedą mokanti sandorio šalis (pasirinkimo sandorio pirkėja) turėtų rinkti ir pradinę, ir kintamąją garantines įmokas;
               
            
                  (6)
               
               
                  nors sandorio šalių dvišaliuose susitarimuose numatytos ginčų sprendimo procedūros padeda kuo labiau sutrumpinti ginčų trukmę ir sumažinti jų dažnumą, sandorio šalys visų pirma turėtų rinkti bent neginčytinas sumas, jei įkaito vertės išlaikymo prievolės suma užginčijama. Tai sumažins dėl ginčijamų sandorių kylančią riziką ir taip užtikrins, kad ne biržos išvestinių finansinių priemonių sutartys, kurių tarpuskaitos pagrindinė sandorio šalis neatlieka, būtų užtikrintos įkaitu tiek, kiek tai įmanoma;
               
            
                  (7)
               
               
                  siekiant užtikrinti vienodas sąlygas visose šalyse tais atvejais, kai Sąjungoje įsteigta sandorio šalis sudaro ne biržos išvestinių finansinių priemonių sutartį, kurios tarpuskaitos pagrindinė sandorio šalis neatlieka, su trečiojoje valstybėje įsteigta sandorio šalimi, pradine ir kintamąja garantinėmis įmokomis turėtų būti keičiamasi abiem kryptimis. Sąjungoje įsteigtos sandorio šalys, sudarančios sandorius su trečiosiose valstybėse įsteigtomis sandorio šalimis, ir toliau turėtų būti įpareigotos įvertinti dvišalių susitarimų teisinio vykdymo užtikrinimo galimybę ir atskyrimo susitarimų veiksmingumą;
               
            
                  (8)
               
               
                  tikslinga leisti sandorio šalims taikyti mažiausią pervedamą sumą, kai jos keičiasi įkaitu, kad būtų sumažinta su veikla susijusi našta dėl poreikio keistis nedidelėmis sumomis, kai pozicijos keičiasi tik labai nedaug. Tačiau reikėtų užtikrinti, kad tokia mažiausia pervedama suma būtų naudojama kaip veiklos priemonė, o ne kaip neužtikrinta kredito linija tarp sandorio šalių. Todėl turėtų būti nustatytas tos mažiausios pervedamos sumos maksimalus lygis;
               
            
                  (9)
               
               
                  dėl su veikla susijusių priežasčių tam tikrais atvejais galėtų būti tinkamiau nustatyti atskiras pradinės ir kintamosios garantinių įmokų mažiausias pervedamas sumas. Tais atvejais sandorio šalys turėtų galėti susitarti dėl atskirų pradinės ir kintamosios garantinių įmokų mažiausių pervedamų sumų. Tačiau atskirų mažiausių pervedamų sumų suma neturėtų viršyti mažiausios pervedamos sumos maksimalaus lygio. Dėl praktinių priežasčių turėtų būti įmanoma nustatyti mažiausią pervedamą sumą ta valiuta, kuria paprastai keičiamasi garantinėmis įmokomis ir kuri gali būti ne euro;
               
            
                  (10)
               
               
                  kai kurių trečiųjų valstybių jurisdikciją turintys subjektai gali nustatyti kitokią Reglamento (ES) Nr. 648/2012 taikymo sritį, siekdami taikyti savo keitimosi įkaitu reikalavimus, susijusius su ne biržos išvestinių finansinių priemonių sutartimis, kurių tarpuskaitos pagrindinė sandorio šalis neatlieka. Todėl, jei šiuo reglamentu būtų reikalaujama, kad į garantinės įmokos skaičiavimus tarpvalstybinėms užskaitos grupėms būtų įtrauktos tik tos ne biržos išvestinių finansinių priemonių sutartys, kurių tarpuskaitos pagrindinė sandorio šalis neatlieka ir kurioms taikomas Reglamentas (ES) Nr. 648/2012, galėtų būti, kad skirtingų jurisdikcijų sandorio šalys turės dubliuoti reikalaujamus skaičiavimus, kad atsižvelgtų į skirtingas produktų apibrėžtis ar sritis pagal atitinkamus garantinės įmokos reikalavimus. Tai gali iškreipti garantinės įmokos skaičiavimus. Be to, gali būti, kad dėl to padidės ginčų rizika. Todėl leidimas tarpvalstybinėse užskaitos grupėse naudoti platesnį produktų asortimentą, kuris apimtų visas ne biržos išvestinių finansinių priemonių sutartis, kurioms taikomas reikalavimas keistis įkaitu vienoje ar kitoje jurisdikcijoje, padėtų užtikrinti sklandesnį garantinių įmokų rinkimo procesą. Šis požiūris dera su Reglamente (ES) Nr. 648/2012 nustatytu sisteminės rizikos mažinimo tikslu, nes garantinės įmokos reikalavimai būtų taikomi platesniam produktų asortimentui;
               
            
                  (11)
               
               
                  sandorio šalys gali nuspręsti pradines garantines įmokas rinkti pinigais – tokiu atveju įkaitui neturėtų būti taikomas joks vertės mažinimas, jei įkaito valiuta sutampa su valiuta, kuria išreikšta sutartis. Tačiau, jei pradinės garantinės įmokos renkamos pinigais kita valiuta nei valiuta, kuria išreikšta sutartis, valiutų nesutapimas gali lemti užsienio valiutos kurso riziką. Dėl šios priežasties pinigais kita valiuta renkamoms pradinėms garantinėms įmokoms turėtų būti taikomas vertės mažinimas dėl valiutų nesutapimo. Pinigais renkamoms kintamosioms garantinėms įmokoms vertės mažinimas nebūtinas, atsižvelgiant į Bazelio bankų priežiūros komiteto (BBPK) ir Tarptautinės vertybinių popierių komisijų organizacijos (IOSCO) sistemą, net jei mokėjimas vykdomas skirtinga valiuta nei sutarties valiuta;
               
            
                  (12)
               
               
                  nustatydami pradinės garantinės įmokos reikalavimų lygį Bazelio bankų priežiūros komitetas ir Tarptautinės vertybinių popierių komisijų organizacijos valdyba tiesiogiai atsižvelgė į du aspektus, kurie atspindėti 2015 m. kovo mėn. „Garantinės įmokos reikalavimuose išvestinėms finansinėms priemonėms, kurių tarpuskaitos pagrindinė sandorio šalis neatlieka“ (angl. Margin requirements for non-centrally cleared derivatives) (toliau – BBPK ir IOSCO sistema). Pirmas aspektas – aukštos kredito kokybės ir likvidaus turto prieinamumas pradinės garantinės įmokos reikalavimams įvykdyti. Antras aspektas – proporcingumo principas, nes mažesnės finansų ir ne finansų sandorio šalys gali nukentėti dėl joms taikomų neproporcingų pradinės garantinės įmokos reikalavimų. Siekiant užtikrinti vienodas sąlygas, šiuo reglamentu turėtų būti nustatyta riba, kuri būtų tiksliai tokia kaip BBPK ir IOSCO sistemoje ir kurios nesiekiančios dvi sandorio šalys neprivalėtų keistis pradine garantine įmoka. Tai turėtų labai sumažinti išlaidas ir praktinę naštą mažesniems dalyviams ir padėti spręsti susirūpinimą keliančius klausimus, susijusius su aukštos kredito kokybės ir likvidaus turto prieinamumu, nedarant neigiamo poveikio bendriesiems Reglamento (ES) Nr. 648/2012 tikslams;
               
            
                  (13)
               
               
                  nors ribos visuomet turėtų būti apskaičiuojamos grupės lygmeniu, investiciniai fondai turėtų būti laikomi specialiu atveju, nes jie gali būti valdomi vieno investicijų valdytojo ir būti laikomi viena grupe. Tačiau, kai fondai yra atskiri turto fondai, kurie nėra užtikrinti, garantuoti ar remiami kitų investicinių fondų ar paties investicijų valdytojo, rizikos atžvilgiu jie yra palyginti nutolę nuo likusios grupės. Todėl pagal BBPK ir IOSCO sistemą apskaičiuojant ribas tokie investiciniai fondai turėtų būti laikomi atskirais subjektais;
               
            
                  (14)
               
               
                  kalbant apie pradinę garantinę įmoką, šio reglamento reikalavimai greičiausiai turės gana didelį poveikį rinkos likvidumui, nes kaip įkaitas pateiktas turtas negali būti likviduojamas ar kitaip pakartotinai panaudojamas ne biržos išvestinių finansinių priemonių sutarties, kurios tarpuskaitos pagrindinė sandorio šalis neatlieka, galiojimo laikotarpiu. Tokie reikalavimai yra reikšmingas rinkos praktikos pasikeitimas ir kelia tam tikrų su veikla susijusių ir praktinių problemų, kurias reikės spręsti, kai naujieji reikalavimai įsigalios. Atsižvelgiant į tai, kad kintamoji garantinė įmoka jau dengia realizuotus ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, vertės svyravimus iki įsipareigojimų neįvykdymo momento, laikoma, kad būtų proporcinga taikyti neužbaigtų sutarčių 8 mlrd. EUR bendrųjų tariamųjų sumų ribą, nuo kurios būtų taikomi pradinės garantinės įmokos reikalavimai. Ši riba taikoma grupės lygmeniu arba, jei sandorio šalis grupei nepriklauso, vieno subjekto lygmeniu. Neužbaigtų sutarčių agreguota bendroji tariamoji suma turėtų būti naudojama kaip tinkamas referencinis dydis, turint omenyje tai, kad ji yra tinkamas matas ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, portfelio dydžiui ir sudėtingumui įvertinti. Šį referencinį dydį taip pat lengva stebėti ir apie jį pranešti. Šios ribos taip pat atitinka BBPK ir IOSCO sistemą, skirtą ne biržos išvestinių finansinių priemonių sutartims, kurių tarpuskaitos pagrindinė sandorio šalis neatlieka, taigi taip pat dera su tarptautiniais standartais;
               
            
                  (15)
               
               
                  pozicijos, atsirandančios dėl sutarčių arba dėl sandorio šalių, kurioms nuolat ar laikinai netaikomi arba iš dalies netaikomi garantinių įmokų reikalavimai, taip pat turėtų būti įtrauktos į agreguotos bendrosios tariamosios sumos apskaičiavimą. Priežastis yra ta, kad visos sutartys padeda nustatyti sandorio šalies portfelio dydį ir sudėtingumą. Todėl ne biržos išvestinių finansinių priemonių sutartys, kurių tarpuskaitos pagrindinė sandorio šalis neatlieka ir kurioms gali būti netaikomi šio reglamento reikalavimai, taip pat yra svarbios nustatant sandorio šalies portfelio dydį, mastą ir sudėtingumą ir todėl turėtų būti įtrauktos į ribų apskaičiavimą;
               
            
                  (16)
               
               
                  tikslinga nustatyti konkrečias rizikos valdymo procedūras tam tikrų rūšių ne biržos išvestinių finansinių priemonių sutartims, kurių tarpuskaitos pagrindinė sandorio šalis neatlieka ir kurioms būdingi tam tikri rizikos profiliai. Visų pirma pasikeitimas kintamąja garantine įmoka be pradinės garantinės įmokos pagal BBPK ir IOSCO sistemą turėtų būti laikomas tinkamu apsikeitimo įkaitu būdu užsienio valiutos keitimo sandoriams, už kuriuos atsiskaitoma fiziškai. Panašiai, kadangi skirtingų valiutų apsikeitimo sandoriai gali būti išskaidyti į išankstinių užsienio valiutos keitimo sandorių seką, pradinė garantinė įmoka turėtų apimti tik palūkanų normos komponentą;
               
            
                  (17)
               
               
                  turėtų būti tinkamai atsižvelgiama į kliūtis, su kuriomis pateikdami įkaitus susiduria padengtų obligacijų emitentai ar padengtų obligacijų draudimo fondai. Todėl esant tam tikroms sąlygoms neturėtų būti reikalaujama, kad padengtų obligacijų emitentai ar padengtų obligacijų draudimo fondai pateiktų įkaitą. Tai turėtų suteikti tam tikro lankstumo padengtų obligacijų emitentams ar padengtų obligacijų draudimo fondams ir kartu užtikrinti, kad būtų apribota rizika jų sandorio šalims. Padengtų obligacijų emitentams ar padengtų obligacijų draudimo fondams gali kilti teisinių kliūčių pateikti ir rinkti nepiniginį įkaitą kaip pradinę ar kintamąją garantinę įmoką arba pateikti kintamąją garantinę įmoką pinigais, nes kintamosios garantinės įmokos mokėjimas gali būti laikomas didesnio prioriteto reikalavimu nei obligacijų turėtojo reikalavimai ir dėl to gali kilti teisinių kliūčių. Panašiai galimybė pakeisti arba atsiimti pradinę garantinę įmoką galėtų būti laikoma didesnio prioriteto reikalavimu nei obligacijų turėtojo reikalavimai, kuriems galioja tokios pat rūšies suvaržymai. Tačiau padengtų obligacijų emitentams ar padengtų obligacijų draudimo fondams nėra apribojimų grąžinti pinigus, anksčiau surinktus kaip kintamoji garantinė įmoka. Todėl turėtų būti reikalaujama, kad padengtų obligacijų emitentų ar padengtų obligacijų draudimo fondų sandorio šalys pateiktų kintamąją garantinę įmoką pinigais, ir jos turėtų turėti teisę atgauti jos dalį arba ją visą, tačiau padengtų obligacijų emitentai ar padengtų obligacijų draudimo fondai privalėtų pateikti tik tokią kintamosios garantinės įmokos sumą pinigais, kuri buvo anksčiau gauta;
               
            
                  (18)
               
               
                  sandorio šalys turėtų visuomet įvertinti savo užskaitos ir atskyrimo susitarimų teisinį vykdymo užtikrinimą. Jeigu dėl trečiosios valstybės teisinės sistemos šie vertinimai būtų neigiami, sandorio šalys turėtų naudoti kitas priemones, o ne dvišalį pasikeitimą garantinėmis įmokomis. Siekiant užtikrinti suderinamumą su tarptautiniais standartais, išvengti tokios situacijos, kad Sąjungos sandorio šalims taptų neįmanoma prekiauti su toms jurisdikcijoms priklausančiomis sandorio šalimis, ir užtikrinti vienodas sąlygas Sąjungos sandorio šalims, reikėtų nustatyti minimalią ribą, kurios nesiekiančios sandorio šalys galėtų prekiauti su tose jurisdikcijose įsteigtomis sandorio šalimis ir nesikeisti pradine ar kintamąja garantine įmoka. Kai sandorio šalys turi galimybę rinkti garantines įmokas ir gali užtikrinti, kad surinkto (o ne pateikto) įkaito atžvilgiu šio reglamento nuostatos gali būti įvykdytos, visuomet turėtų būti reikalaujama, kad Sąjungos sandorio šalys rinktų įkaitą. Pozicijos, atsiradusios dėl sutarčių su trečiųjų valstybių jurisdikcijose įsteigtomis sandorio šalimis ir nepadengtos pasikeičiant įkaitu dėl teisinių kliūčių tose jurisdikcijose, turėtų būti apribotos nustatant tam tikrą ribą, nes kapitalas nėra laikomas lygiaverčiu pasikeitimui garantinėmis įmokomis, kiek tai susiję su pozicijomis, atsirandančiomis dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, be to, kapitalo reikalavimai taikomi ne visoms sandorio šalims, kurioms taikomi garantinės įmokos reikalavimai pagal šį reglamentą. Ši riba turėtų būti nustatyta taip, kad ją būtų paprasta apskaičiuoti ir patikrinti. Siekiant išvengti sisteminės rizikos padidėjimo ir užtikrinti, kad tokia speciali tvarka nesukurtų galimybės apeiti šio reglamento nuostatų, riba turėtų būti konservatyvaus lygio. Ši tvarka būtų laikoma pakankamai apdairia, nes kaip garantinių įmokų alternatyva taikomi ir kiti rizikos mažinimo būdai;
               
            
                  (19)
               
               
                  siekiant apsisaugoti nuo tokių atvejų, kai įkaitas negali būti likviduotas iš karto po sandorio šalies įsipareigojimų neįvykdymo, apskaičiuojant pradinę garantinę įmoką būtina atsižvelgti į laikotarpį nuo paskutinio pasikeitimo įkaitu, kuriuo užtikrinama sutarčių su įsipareigojimų nevykdančia sandorio šalimi užskaitos grupė, iki tol, kol sutartys likviduojamos, o atitinkama rinkos rizika apdraudžiama iš naujo. Šis laikotarpis yra vadinamas garantinės įmokos rizikos laikotarpiu (angl. margin period of risk, MPOR) ir yra ta pati priemonė kaip ta, kuri yra naudojama Europos Parlamento ir Tarybos reglamento (ES) Nr. 575/2013 (3) 272 straipsnio 9 dalyje, vertinant kredito įstaigų sandorio šalies kredito riziką. Nepaisant to, kadangi šių dviejų reglamentų tikslai skiriasi (Reglamente (ES) Nr. 575/2013 nustatytos MPOR apskaičiavimo taisyklės tik nuosavų lėšų reikalavimų tikslais), į šį reglamentą turėtų būti įtrauktos konkrečios MPOR taisyklės, kurios yra reikalingos atsižvelgiant į ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos valdymo procedūras. Nustatant MPOR reikėtų atsižvelgti į keitimosi garantinėmis įmokomis procesus, kurių reikalaujama šiuo reglamentu;
               
            
                  (20)
               
               
                  pradine ir kintamąja garantinėmis įmokomis paprastai turėtų būti keičiamasi ne vėliau kaip kitos darbo dienos, einančios po įvykdymo dienos, pabaigoje. Tačiau keitimosi kintamąja garantine įmoka laikotarpį leidžiama pratęsti, kai tas pratęsimas kompensuojamas tinkamai apskaičiuojant MPOR. Kitu atveju, kai pradinės garantinės įmokos reikalavimai netaikomi, pratęsimas turėtų būti leidžiamas, jei renkama tinkama papildomos kintamosios garantinės įmokos suma;
               
            
                  (21)
               
               
                  rengdamos pradinės garantinės įmokos modelius ir apskaičiuodamos tinkamą MPOR, sandorio šalys turėtų atsižvelgti į poreikį turėti modelius, kuriais atsižvelgiama į rinkos likvidumą, tos rinkos dalyvių skaičių ir atitinkamų ne biržos išvestinių finansinių priemonių sutarčių apimtį. Kartu reikia parengti modelį, kurį abi šalys gali suprasti, atkartoti ir kuriuo gali pasikliauti spręsdamos ginčus. Todėl sandorio šalims turėtų būti leidžiama kalibruoti modelį ir apskaičiuoti MPOR atsižvelgiant tik į rinkos sąlygas, kad joms nereikėtų pritaikyti savo įverčių prie konkrečių sandorio šalių savybių. Savo ruožtu tai reiškia, kad sandorio šalys gali nuspręsti taikyti skirtingus modelius pradinės garantinės įmokos, kuria jos keisis, sumoms apskaičiuoti ir kad tos pradinės garantinės įmokos sumos gali būti nesimetriškos;
               
            
                  (22)
               
               
                  atsižvelgiant į tai, kad pradinės garantinės įmokos modelį reikia pakankamai dažnai perkalibruoti, naujas kalibravimas gali lemti nenumatytą garantinės įmokos reikalavimų lygį. Dėl šios priežasties turėtų būti nustatytas tinkamas laikotarpis, per kurį garantinėmis įmokomis vis dar būtų galima keistis remiantis ankstesniu kalibravimu. Tai turėtų suteikti sandorio šalims pakankamai laiko įvykdyti įkaito vertės išlaikymo prievoles, atsiradusias dėl perkalibravimo;
               
            
                  (23)
               
               
                  turėtų būti laikoma, kad įkaitas yra laisvai pervedamas, jeigu įkaito davėjo įsipareigojimų neįvykdymo atveju nėra reguliavimo ar teisinių kliūčių arba trečiosios šalies reikalavimų, įskaitant trečiosios šalies saugotojo reikalavimus. Tačiau tam tikri reikalavimai, pavyzdžiui, dėl išlaidų ir sąnaudų, patirtų pervedant įkaitą, teikiami kreditorinio reikalavimo pirmumo teisės, kuri paprastai taikoma visiems vertybinių popierių pervedimams, forma, neturėtų būti laikomi kliūtimi, nes priešingu atveju susidarytų situacija, kai kliūtis būtų nustatoma nuolat;
               
            
                  (24)
               
               
                  įkaitą renkanti sandorio šalis turėtų būti pajėgi likviduoti įkaitą įkaito davėjo įsipareigojimų neįvykdymo atveju. Įkaitą renkanti sandorio šalis turėtų galėti naudoti pinigines likvidavimo pajamas tam, kad sudarytų lygiavertę sutartį su kita sandorio šalimi arba apdraustų atsiradusią riziką. Todėl prieiga prie rinkos turėtų būti išankstinė sąlyga įkaito rinkėjui, kad jis galėtų arba parduoti įkaitą, arba jį atpirkti per pagrįstą laiką. Šis gebėjimas turėtų nepriklausyti nuo įkaito davėjo;
               
            
                  (25)
               
               
                  surinktas įkaitas turi būti pakankamai didelio likvidumo ir aukštos kredito kokybės, kad jį renkanti sandorio šalis galėtų likviduoti pozicijas nepatirdama nuostolio dėl reikšmingų vertės pokyčių tuo atveju, jei kita sandorio šalis neįvykdytų įsipareigojimų. Įkaito kredito kokybė turėtų būti vertinama remiantis pripažintomis metodikomis, tokiomis kaip išorinių kredito rizikos vertinimo institucijų reitingai. Tačiau siekiant sumažinti mechaniško kliovimosi išorės reitingais riziką, reikėtų nustatyti papildomų apsaugos priemonių. Tos apsaugos priemonės turėtų apimti galimybę naudoti patvirtintą vidaus reitingais pagrįstą (IRB) metodą ir galimybę atidėti įkaito, kuris nebėra tinkamas dėl reitingo sumažinimo, pakeitimą, kad būtų galima veiksmingai sumažinti galimą skardžio efektą, galintį atsirasti dėl per didelio kliovimosi išoriniais kredito rizikos vertinimais;
               
            
                  (26)
               
               
                  vertės mažinimas sušvelnina riziką, kad surinktas įkaitas gali būti nepakankamas garantinės įmokos poreikiams padengti esant finansiškai nepalankioms sąlygoms, tačiau priimant nepiniginį įkaitą reikia ir kitų rizikos mažinimo būdų siekiant užtikrinti, kad jį būtų galima veiksmingai likviduoti. Visų pirma sandorio šalys turėtų užtikrinti, kad surinkti įkaitai būtų pagrįstai diversifikuoti pagal individualius emitentus, emitentų tipus ir turto klases;
               
            
                  (27)
               
               
                  ne sisteminės svarbos sandorio šalių pateikto įkaito likvidavimo poveikis finansiniam stabilumui yra ribotas. Be to, pradinės garantinės įmokos koncentracijos ribos gali būti našta sandorio šalims, kurių ne biržos išvestinių finansinių priemonių portfeliai maži, nes jos gali turėti tik ribotą tinkamo įkaito, kurį gali pateikti, pasirinkimą. Taigi, nors įkaito diversifikavimas yra veiksmingas rizikos mažinimo būdas, neturėtų būti reikalaujama, kad ne sisteminės svarbos sandorio šalys diversifikuotų įkaitą. Kita vertus, tarpusavyje prekiaujančios sisteminės svarbos finansų įstaigos ir kitos sandorio šalys, kurių ne biržos išvestinių finansinių priemonių portfeliai yra dideli, turėtų taikyti koncentracijos ribas bent pradinei garantinei įmokai, įskaitant tinkamą įkaitą, kurį sudaro valstybių narių valstybės skolos vertybiniai popieriai. Tos sandorio šalys yra pakankamai patyrusios, kad transformuotų įkaitą arba pasinaudotų prieiga prie daugelio rinkų ir emitentų siekdamos pakankamai diversifikuoti pateikiamą įkaitą. Europos Parlamento ir Tarybos direktyvos 2013/36/ES (4) 131 straipsnyje nustatyta, kaip pagal Sąjungos teisę nustatomos sisteminės svarbos įstaigos. Tačiau, atsižvelgiant į plačią Reglamento (ES) Nr. 648/2012 taikymo sritį, turėtų būti nustatyta kiekybinė riba, kad koncentracijos ribos taip pat būtų taikomos sandorio šalims, kurios gali nepatekti į tas esamas sistemiškai svarbių įstaigų kategorijas, tačiau koncentracijos ribos joms vis tiek turėtų būti taikomos dėl jų ne biržos išvestinių finansinių priemonių portfelių dydžio;
               
            
                  (28)
               
               
                  pensijų sistemų įstaigoms taikomi dvišalio užtikrinimo reikalavimai. Tačiau svarbu užtikrinti, kad tie reikalavimai nelemtų pernelyg didelės naštos numatomam tų sistemų veikimui ir atitinkamai būsimų pensininkų pensinėms pajamoms. Pensijų sistemų įstaigų įsipareigojimai pensininkams yra išreikšti vietos valiutomis, todėl jų investicijos turi būti išreikštos ta pačia valiuta, kad būtų išvengta užsienio valiutų nesutapimo išlaidų ir rizikos. Todėl tikslinga numatyti, kad koncentracijos ribos netaikomos pensijų sistemų įstaigoms tokiu pačiu būdu kaip kitoms sandorio šalims. Tačiau svarbu įdiegti tinkamas rizikos valdymo procedūras, kad būtų galima stebėti ir mažinti dėl tos specialios tvarkos galinčią kilti koncentracijos riziką. Šių nuostatų taikymą pensijų sistemų įstaigoms reikėtų stebėti ir peržiūrėti, atsižvelgiant į rinkos pokyčius;
               
            
                  (29)
               
               
                  piniginio įkaito atskyrimo sunkumai turėtų būti pripažinti leidžiant sandorio šalims pinigais pateikti ribotą pradinės garantinės įmokos sumą ir leidžiant saugotojams šį piniginį įkaitą reinvestuoti. Tačiau saugotojo laikomi pinigai yra saugotojo įsipareigojimas įkaitą pateikiančiai sandorio šaliai, kuris tai šaliai kelia kredito riziką. Todėl, siekiant sumažinti sisteminę riziką, kai pradinė garantinė įmoka teikiama pinigais, diversifikavimo reikalavimai turėtų būti taikomi bent sisteminės svarbos įstaigoms. Turėtų būti reikalaujama, kad sisteminės svarbos įstaigos apribotų pinigais renkamos pradinės garantinės įmokos sumą arba diversifikuotų pozicijas pasitelkdamos daugiau nei vieną saugotoją;
               
            
                  (30)
               
               
                  įkaito vertė neturėtų rodyti reikšmingos teigiamos koreliacijos su įkaito davėjo kreditingumu arba pagrindinio išvestinių finansinių priemonių, kurių tarpuskaitos pagrindinė sandorio šalis neatlieka, portfelio verte, nes tai sumažintų surinkto įkaito teikiamos apsaugos veiksmingumą. Atitinkamai įkaito davėjo ar su juo susijusių subjektų išleisti vertybiniai popieriai neturėtų būti priimami kaip įkaitas. Iš sandorio šalių taip pat turėtų būti reikalaujama stebėti, ar tam surinktam įkaitui negresia kitų formų klaidingų sprendimų rizika;
               
            
                  (31)
               
               
                  įsipareigojimus vykdanti sandorio šalis turėtų galėti turtą, kaip įkaitas surinktą pradinės garantinės įmokos arba kintamosios garantinės įmokos forma, likviduoti per pakankamai trumpą laiką, kad apsisaugotų nuo nuostolių, susijusių su ne biržos išvestinių finansinių priemonių sutartimis, kurių tarpuskaitos pagrindinė sandorio šalis neatlieka, sandorio šalies įsipareigojimų neįvykdymo atveju. Todėl šis turtas turėtų būti labai likvidus ir jam neturėtų kilti pernelyg didelė kredito, rinkos ar užsienio valiutos kurso rizika. Tiek, kiek įkaito vertei kyla šių rūšių rizika, turėtų būti taikomi nuo rizikos atitinkamai priklausomi vertės mažinimai;
               
            
                  (32)
               
               
                  siekdamos užtikrinti, kad įkaitas būtų pervedamas laiku, sandorio šalys turėtų įdiegti veiksmingus veiklos procesus. Tam reikia, kad dvišalio keitimosi įkaitu procesai būtų pakankamai išsamūs, skaidrūs ir patikimi. Sandorio šalims nepavykus susitarti dėl įkaito vertės išlaikymo prievolių veiksmingo apskaičiavimo, pranešimo ir užbaigimo tvarkos ir ją nustatyti gali kilti ginčų ir gali būti nepasikeista įkaitu, o dėl to atsirastų neužtikrintų pozicijų pagal ne biržos išvestinių finansinių priemonių sutartis. Todėl labai svarbu, kad sandorio šalys nustatytų aiškią įkaito pervedimo vidaus politiką ir standartus. Bet kokį nuokrypį nuo tos politikos turėtų griežtai peržiūrėti visi atitinkami vidaus suinteresuotieji subjektai, kurie turi suteikti leidimą tokiems nuokrypiams. Be to, visos taikomos praktinio pasikeitimo įkaitu sąlygos turėtų būti tiksliai, patikimai, greitai ir sistemingai registruojamos;
               
            
                  (33)
               
               
                  siekiant užtikrinti teisinį tikrumą, ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka, sudarančios sandorio šalys turėtų sudaryti susitarimą dėl pasikeitimo įkaitu. Susitarime dėl pasikeitimo įkaitu turėtų būti numatytos visos esminės sandorio šalių teisės ir pareigos, taikomos ne biržos išvestinių finansinių priemonių sutartims, kurių tarpuskaitos pagrindinė sandorio šalis neatlieka;
               
            
                  (34)
               
               
                  įkaitas apsaugo jį renkančią sandorio šalį įkaitą pateikiančios sandorio šalies įsipareigojimų neįvykdymo atveju. Tačiau abi sandorio šalys taip pat privalo užtikrinti, kad dėl surinkto įkaito laikymo būdo įkaitą pateikiančiai sandorio šaliai nepadidėtų rizika prarasti pateikto įkaito perviršį įkaitą renkančios sandorio šalies įsipareigojimų neįvykdymo atveju. Dėl šios priežasties sandorio šalių dvišalis susitarimas turėtų laiku suteikti abiem sandorio šalims prieigą prie įkaito, kai jos turi tokią teisę, todėl reikalingos atskyrimo taisyklės ir taisyklės, kuriose būtų numatytas susitarimo veiksmingumo vertinimas šiuo aspektu, atsižvelgiant į kiekvienos jurisdikcijos teisinius suvaržymus ir rinkos praktiką;
               
            
                  (35)
               
               
                  kaip pradinių garantinių įmokų surinkto įkaito pakartotinis įkeitimas arba pakartotinis panaudojimas keltų naują riziką sandorio šalims dėl trečiųjų šalių reikalavimų, susijusių su turtu, įsipareigojimų neįvykdymo atveju. Dėl teisinių ir veiklos sunkumų gali būti vėluojama grąžinti įkaitą pradinio įkaito rinkėjo ar trečiosios šalies įsipareigojimų neįvykdymo atveju arba tai netgi taptų neįmanoma. Siekiant išsaugoti sistemos veiksmingumą ir užtikrinti, kad sandorio šalies kredito rizika būtų tinkamai sumažinta, kaip pradinė garantinė įmoka surinkto įkaito pakartotinis įkeitimas arba pakartotinis panaudojimas turėtų būti draudžiamas;
               
            
                  (36)
               
               
                  atsižvelgiant į pinigų atskyrimo sunkumus, dabartinę pasikeitimo piniginiais įkaitais praktiką tam tikrose jurisdikcijose ir poreikį tam tikromis aplinkybėmis, kai veiklos suvaržymai gali trukdyti pervesti vertybinius popierius, naudoti pinigus vietoje vertybinių popierių, piniginį įkaitą, surinktą kaip pradinė garantinė įmoka, visuomet turėtų laikyti centrinis bankas arba trečiosios šalies kredito įstaiga, nes taip užtikrinamas atskyrimas nuo dviejų sandorio šalių. Siekiant užtikrinti tokį atskyrimą, trečiosios šalies kredito įstaiga neturėtų priklausyti tai pačiai grupei kaip bet kuri iš sandorio šalių;
               
            
                  (37)
               
               
                  kai sandorio šalis praneša atitinkamai kompetentingai institucijai apie savo ketinimą pasinaudoti grupės vidaus sandoriams taikoma išimtimi, kad kompetentinga institucija galėtų nuspręsti, ar tenkinamos išimties taikymo sąlygos, sandorio šalis turėtų pateikti visus reikalingus dokumentus, įskaitant visą atitinkamą informaciją, būtiną kompetentingai institucijai vertinimui atlikti;
               
            
                  (38)
               
               
                  kad būtų laikoma, kad grupė turi pakankamai patikimas ir tvirtas rizikos valdymo procedūras, turi būti įvykdytos tam tikros sąlygos. Grupė turėtų užtikrinti, kad grupės vidaus pozicijos būtų nuolat stebimos, taip pat turėtų būti užtikrinta, kad būtų laiku įvykdytos prievolės, atsiradusios dėl grupės vidaus ne biržos išvestinių finansinių priemonių sutarčių, taikant grupės lygmens stebėjimo ir likvidumo priemones, kurios atitinka grupės vidaus sandorių sudėtingumą;
               
            
                  (39)
               
               
                  kad grupės vidaus sandoriams būtų galima taikyti išimtį, būtina įsitikinti, kad jokios įstatymų ir kitų teisės aktų nuostatos arba kitos privalomos taikytinos teisės nuostatos negalėtų teisiškai užkirsti kelio grupės vidaus sandorio šalims įvykdyti prievoles pervesti pinigus arba apmokėti įsipareigojimus ar vertybinius popierius pagal grupės vidaus sandorių sąlygas. Panašiai grupės vidaus sandorio šalys arba grupė turėtų nesivadovauti veiklos ar verslo praktika, dėl kurios gali nebūti lėšų mokėjimo prievolėms įvykdyti kasdien, kai sueina jų terminas, arba gali būti neįmanoma greitai elektroniniu būdu pervesti lėšas;
               
            
                  (40)
               
               
                  šiame reglamente numatyti tam tikri išsamūs reikalavimai, kuriuos turi įvykdyti grupė, kad galėtų pasinaudoti išimtimi, leidžiančia neteikti garantinių įmokų dėl grupės vidaus sandorių. Be tų reikalavimų, kai viena iš dviejų grupės sandorio šalių yra įsteigta trečiojoje valstybėje, dėl kurios dar nepriimtas lygiavertiškumo sprendimas pagal Reglamento (ES) Nr. 648/2012 13 straipsnio 2 dalį, grupė turi keistis kintamosiomis garantinėmis įmokomis ir tinkamai atskirtomis pradinėmis garantinėmis įmokomis dėl visų grupės vidaus sandorių su patronuojamosiomis įmonėmis tose trečiosiose valstybėse. Siekiant išvengti neproporcingo garantinės įmokos reikalavimų taikymo ir atsižvelgti į panašius reikalavimus, susijusius su tarpuskaitos prievolėmis, šiuo reglamentu reikėtų numatyti, kad tas konkretus reikalavimas būtų įgyvendintas vėliau. Taip būtų suteikta pakankamai laiko užbaigti lygiavertiškumo nustatymo procesą ir nereikėtų neveiksmingai paskirstyti išteklių grupėms, turinčioms patronuojamųjų įmonių trečiosiose valstybėse;
               
            
                  (41)
               
               
                  atsižvelgiant į proporcingumo principą, sandorio šalys, kurios turi mažesnius portfelius ir atitinkamai jų operacijos yra mažesnės, turėtų turėti daugiau laiko pritaikyti savo vidines sistemas ir procesus, kad atitiktų šio reglamento reikalavimus. Siekiant užtikrinti tinkamą pusiausvyrą tarp poreikio sumažinti ne biržos išvestinių finansinių priemonių, kurių tarpuskaitos pagrindinė sandorio šalis neatlieka, keliamą riziką ir proporcingai taikyti šį reglamentą, taip pat užtikrinti tarptautinį suderinamumą bei kuo labiau sumažinti reglamentavimo arbitražo galimybes, kad būtų išvengta rinkos sutrikdymo, reikalavimus būtina įgyvendinti laipsniškai. Nustatant šiuo reglamentu įvedamų reikalavimų laipsniško įgyvendinimo laikotarpį atsižvelgiama į tvarkaraštį, dėl kurio susitarta BBPK ir IOSCO sistemoje ir kuris nustatytas atsižvelgiant į kiekybinio poveikio tyrimą, kuriame dalyvavo Sąjungos kredito įstaigos;
               
            
                  (42)
               
               
                  Komisijos deleguotajame reglamente (*1) pateikta Sąjungos išankstinių užsienio valiutos keitimo sandorių, už kuriuos atsiskaitoma fiziškai, apibrėžtis. Tačiau šiuo metu ta apibrėžtis netaikoma, o tie produktai Sąjungoje apibrėžiami nevienodai. Todėl, kad Sąjungoje nebūtų sukurtos nevienodos sąlygos, atitinkamų rizikos mažinimo būdų taikymo datą būtina suderinti su minėto deleguotojo akto taikymo data. Taip pat nustatyta konkreti data, kurią atitinkami reikalavimai bet kokiu atveju turėtų būti taikomi, kad nebūtų per daug vėluojama pradėti taikyti rizikos mažinimo būdus;
               
            
                  (43)
               
               
                  siekiant išvengti rinkos fragmentacijos ir visuotiniu mastu užtikrinti vienodas sąlygas Sąjungos sandorio šalims, įsteigtoms Sąjungoje, taip pat pripažįstant faktą, kad tam tikrose jurisdikcijose pasikeitimui kintamąja ir pradine garantinėmis įmokomis dėl vienos rūšies akcijų pasirinkimo sandorių ir nuosavybės vertybinių popierių indekso pasirinkimo sandorių netaikomi lygiaverčiai garantinės įmokos reikalavimai, tiems produktams taikoma tvarka turėtų būti pradėta taikyti laipsniškai. Šis laipsniško taikymo laikotarpis suteiks laiko stebėti reguliavimo pokyčius kitose jurisdikcijose ir užtikrinti, kad Sąjungoje būtų nustatyti tinkami reikalavimai, kurių tikslas – sumažinti su tokiomis sutartimis susijusią sandorio šalies kredito riziką, kartu išvengiant reglamentavimo arbitražo galimybės;
               
            
                  (44)
               
               
                  dėl teisinio tikrumo priežasčių ir siekiant išvengti galimo finansų rinkų sutrikdymo, tikslinga paaiškinti esamoms sutartims taikomą tvarką;
               
            
                  (45)
               
               
                  šis reglamentas grindžiamas techninių reguliavimo standartų projektais, kuriuos Europos bankininkystės institucija, Europos draudimo ir profesinių pensijų institucija ir Europos vertybinių popierių ir rinkų institucija pateikė Komisijai;
               
            
                  (46)
               
               
                  Europos bankininkystės institucija, Europos draudimo ir profesinių pensijų institucija ir Europos vertybinių popierių ir rinkų institucija dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (5) 37 straipsnį, Draudimo ir perdraudimo suinteresuotųjų subjektų grupės bei Profesinių pensijų suinteresuotųjų subjektų grupės, įsteigtų pagal Europos Parlamento ir Tarybos reglamento (ES) Nr. 1094/2010 (6) 37 straipsnį, ir Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (7) 37 straipsnį, pateikti nuomonę;
               
            
                  (47)
               
               
                  vadovaujantis Reglamento (ES) Nr. 1093/2010 10 straipsnio 1 dalies penkta, šešta ir septinta pastraipomis, Reglamento (ES) Nr. 1095/2010 10 straipsnio 1 dalies penkta, šešta ir septinta pastraipomis ir Reglamento (ES) Nr. 1094/2010 10 straipsnio 1 dalies penkta, šešta ir septinta pastraipomis, į šį reglamentą įtraukiami techninių reguliavimo standartų projektų daliniai pakeitimai, kuriuos oficialios nuomonės forma Komisijai dar kartą pateikė Europos bankininkystės institucija, Europos draudimo ir profesinių pensijų institucija ir Europos vertybinių popierių ir rinkų institucija, remdamosi Komisijos pasiūlytais daliniais pakeitimais,
               
            PRIĖMĖ ŠĮ REGLAMENTĄ:
      I SKYRIUS
      
         BENDROSIOS NUOSTATOS DĖL RIZIKOS VALDYMO PROCEDŪRŲ
      
      
         1 SKIRSNIS
      
      
         
            Apibrėžtys ir bendrieji reikalavimai
         
      
      1 straipsnis
      Apibrėžtys
      Šiame reglamente vartojamų terminų apibrėžtys:
      1)   pradinė garantinė įmoka– įkaitas, renkamas sandorio šalies savo esamai ir galimai būsimai pozicijai padengti laikotarpiu nuo paskutinio garantinės įmokos surinkimo iki pozicijų likvidavimo arba iki rinkos rizikos apdraudimo kitai sandorio šaliai neįvykdžius įsipareigojimų;
      2)   kintamoji garantinė įmoka– sandorio šalies renkamas įkaitas siekiant atsižvelgti į kasdienio vykdomų sutarčių vertės koregavimo pagal rinkos vertę arba modelį, kaip nurodyta Reglamento (ES) Nr. 648/2012 11 straipsnio 2 dalyje, rezultatus;
      3)   užskaitos grupė– dviejų sandorio šalių sudarytų ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, grupė, kuriai taikomas dvišalės užskaitos susitarimas, kurio vykdymas teisiškai užtikrinamas.
      2 straipsnis
      Bendrieji reikalavimai
      1.   Sandorio šalys nustato, taiko ir dokumentais įformina pasikeitimo įkaitu dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos valdymo procedūras.
      2.   1 dalyje nurodytos rizikos valdymo procedūros apima procedūras, kuriomis nustatomi arba patikslinami šie dalykai:
      
                  a)
               
               
                  įkaito tinkamumas ne biržos išvestinių finansinių priemonių sutartims, kurių tarpuskaitos pagrindinė sandorio šalis neatlieka, pagal 2 skirsnį;
               
            
                  b)
               
               
                  garantinių įmokų apskaičiavimas ir rinkimas dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, pagal 3 skirsnį;
               
            
                  c)
               
               
                  įkaito dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, valdymas ir atskyrimas pagal 5 skirsnį;
               
            
                  d)
               
               
                  pakoreguotos įkaito vertės apskaičiavimas pagal 6 skirsnį;
               
            
                  e)
               
               
                  sandorio šalių keitimasis informacija, leidimo taikyti bet kokias 1 dalyje nurodytų rizikos valdymo procedūrų išimtis suteikimas ir tų išimčių registravimas;
               
            
                  f)
               
               
                  pranešimas apie išimtis, nurodytas II skyriuje, vyresniajai vadovybei;
               
            
                  g)
               
               
                  visų būtinų susitarimų, kuriuos sandorio šalys turi sudaryti ne vėliau kaip tuo momentu, kai sudaroma ne biržos išvestinių finansinių priemonių sutartis, kurios tarpuskaitos pagrindinė sandorio šalis neatlieka, sąlygos, įskaitant užskaitos susitarimo sąlygas ir susitarimo dėl pasikeitimo įkaitu pagal 3 straipsnį sąlygas;
               
            
                  h)
               
               
                  periodinis įkaito, kuriuo turi būti keičiamasi, likvidumo tikrinimas;
               
            
                  i)
               
               
                  įkaitą pateikiančios sandorio šalies įkaito susigrąžinimas laiku iš įkaitą renkančios sandorio šalies įsipareigojimų neįvykdymo atveju ir
               
            
                  j)
               
               
                  reguliarus pozicijų, susidarančių dėl ne biržos išvestinių finansinių priemonių sutarčių, kurios yra grupės vidaus sandoriai, stebėjimas ir prievolių, atsirandančių dėl tų sutarčių, įvykdymas laiku.
               
            Taikant pirmos pastraipos g punktą, susitarimų sąlygos apima visus aspektus, susijusius su prievolėmis, atsirandančiomis dėl visų sudarytinų ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, įskaitant bent šiuos dalykus:
      
                  a)
               
               
                  bet kokias sandorio šalių mokėjimo prievoles;
               
            
                  b)
               
               
                  mokėjimo prievolių užskaitos sąlygas;
               
            
                  c)
               
               
                  ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, įsipareigojimų neįvykdymo atvejus arba kitus nutraukimo atvejus;
               
            
                  d)
               
               
                  visus taikomus skaičiavimo metodus, susijusius su mokėjimo prievolėmis;
               
            
                  e)
               
               
                  mokėjimo prievolių užskaitos sąlygas nutraukimo atveju;
               
            
                  f)
               
               
                  teisių ir pareigų perdavimą nutraukimo atveju;
               
            
                  g)
               
               
                  ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, sandorius reglamentuojančią teisę.
               
            3.   Kai sandorio šalys sudaro užskaitos susitarimą arba susitarimą dėl pasikeitimo įkaitu, jos atlieka nepriklausomą teisinę tų susitarimų vykdymo užtikrinimo peržiūrą. Tą peržiūrą gali atlikti nepriklausomas vidaus padalinys arba nepriklausoma trečioji šalis.
      Laikoma, kad pirmoje pastraipoje nurodytas reikalavimas atlikti peržiūrą užskaitos susitarimo atžvilgiu yra įvykdytas, kai tas susitarimas pripažįstamas pagal Reglamento (ES) Nr. 575/2013 296 straipsnį.
      4.   Sandorio šalys nustato savo sudaryto užskaitos susitarimo ir susitarimo dėl pasikeitimo įkaitu vykdymo užtikrinimo nuolatinio vertinimo politiką.
      5.   1 dalyje nurodytos rizikos valdymo procedūros testuojamos, peržiūrimos ir atnaujinamos pagal poreikį, bet ne rečiau kaip kartą per metus.
      6.   Gavusios prašymą, pradinės garantinės įmokos modelius naudojančios sandorio šalys pagal 4 skirsnį bet kuriuo metu pateikia kompetentingoms institucijoms visus dokumentus, susijusius su rizikos valdymo procedūromis, nurodytomis 2 dalies b punkte.
      3 straipsnis
      Susitarimas dėl pasikeitimo įkaitu
      2 straipsnio 2 dalies pirmos pastraipos g punkte nurodytame susitarime dėl pasikeitimo įkaitu pateikiamos bent šios sąlygos:
      
                  a)
               
               
                  reikalaujamo įkaito lygiai ir rūšis;
               
            
                  b)
               
               
                  atskyrimo tvarka;
               
            
                  c)
               
               
                  užskaitos grupė, su kuria susijęs pasikeitimas įkaitu;
               
            
                  d)
               
               
                  įkaito vertės išlaikymo prievolių pranešimo, patvirtinimo ir koregavimo procedūros;
               
            
                  e)
               
               
                  kiekvienos rūšies tinkamo įkaito vertės išlaikymo prievolių įvykdymo procedūros;
               
            
                  f)
               
               
                  garantinių įmokų apskaičiavimo ir įkaito vertinimo procedūros, metodai, laikotarpiai ir atsakomybės paskirstymas;
               
            
                  g)
               
               
                  įvykiai, kurie yra laikomi įsipareigojimų neįvykdymo arba nutraukimo atvejais;
               
            
                  h)
               
               
                  ne biržos išvestinių finansinių priemonių sutarčiai, kurios tarpuskaitos pagrindinė sandorio šalis neatlieka, taikoma teisė;
               
            
                  i)
               
               
                  susitarimui dėl pasikeitimo įkaitu taikoma teisė.
               
            
         2 SKIRSNIS
      
      
         
            Tinkamumas
         
      
      4 straipsnis
      Tinkamas įkaitas
      1.   Sandorio šalis renka tik šioms turto klasėms priklausantį įkaitą:
      
                  a)
               
               
                  pinigai, įskaityti į sąskaitą bet kuria valiuta, ar kiti panašūs pinigų išmokėjimo reikalavimai, tokie kaip pinigų rinkos indėliai;
               
            
                  b)
               
               
                  priskiriamas pripažinto kokybės standarto grynas luitinis auksas;
               
            
                  c)
               
               
                  valstybių narių centrinės valdžios arba centrinių bankų išleisti skolos vertybiniai popieriai;
               
            
                  d)
               
               
                  valstybių narių regioninės valdžios arba vietos valdžios institucijų išleisti skolos vertybiniai popieriai, kurių pozicijos vertinamos kaip tos valstybės narės centrinės valdžios pozicijos pagal Reglamento (ES) Nr. 575/2013 115 straipsnio 2 dalį;
               
            
                  e)
               
               
                  valstybių narių viešojo sektoriaus subjektų išleisti skolos vertybiniai popieriai, kurių pozicijos vertinamos kaip tos valstybės narės centrinės valdžios, regioninės valdžios arba vietos valdžios institucijų pozicijos pagal Reglamento (ES) Nr. 575/2013 116 straipsnio 4 dalį;
               
            
                  f)
               
               
                  valstybių narių regioninės valdžios arba vietos valdžios institucijų išleisti skolos vertybiniai popieriai, išskyrus nurodytuosius d punkte;
               
            
                  g)
               
               
                  valstybių narių viešojo sektoriaus subjektų išleisti skolos vertybiniai popieriai, išskyrus nurodytuosius e punkte;
               
            
                  h)
               
               
                  Reglamento (ES) Nr. 575/2013 117 straipsnio 2 dalyje išvardytų daugiašalių plėtros bankų išleisti skolos vertybiniai popieriai;
               
            
                  i)
               
               
                  Reglamento (ES) Nr. 575/2013 118 straipsnyje išvardytų tarptautinių organizacijų išleisti skolos vertybiniai popieriai;
               
            
                  j)
               
               
                  trečiųjų valstybių vyriausybių arba centrinių bankų išleisti skolos vertybiniai popieriai;
               
            
                  k)
               
               
                  trečiųjų valstybių regioninės valdžios arba vietos valdžios institucijų išleisti skolos vertybiniai popieriai, atitinkantys d ir e punktų reikalavimus;
               
            
                  l)
               
               
                  trečiųjų valstybių regioninės valdžios arba vietos valdžios institucijų išleisti skolos vertybiniai popieriai, išskyrus nurodytuosius d ir e punktuose;
               
            
                  m)
               
               
                  kredito įstaigų arba investicinių įmonių išleisti skolos vertybiniai popieriai, įskaitant obligacijas, nurodytas Europos Parlamento ir Tarybos direktyvos 2009/65/EB (8) 52 straipsnio 4 dalyje;
               
            
                  n)
               
               
                  įmonių obligacijos;
               
            
                  o)
               
               
                  pakeitimo vertybiniais popieriais, kaip apibrėžta Reglamento (ES) Nr. 575/2013 4 straipsnio 61 punkte, kuris nėra pakartotinis pakeitimas vertybiniais popieriais, kaip apibrėžta to reglamento 4 straipsnio 63 punkte, didžiausio prioriteto segmentas;
               
            
                  p)
               
               
                  konvertuojamosios obligacijos, jeigu jos gali būti konvertuojamos tik į nuosavybės vertybinius popierius, kurie yra įtraukti į indeksą, nurodytą pagal Reglamento (ES) Nr. 575/2013 197 straipsnio 8 dalies a punktą;
               
            
                  q)
               
               
                  nuosavybės vertybiniai popieriai, įtraukti į indeksą, nurodytą pagal Reglamento (ES) Nr. 575/2013 197 straipsnio 8 dalies a punktą;
               
            
                  r)
               
               
                  kolektyvinio investavimo į perleidžiamuosius vertybinius popierius subjektų (KIPVPS) akcijos arba investiciniai vienetai, jei įvykdomos 5 straipsnio sąlygos.
               
            2.   Sandorio šalis renka 1 dalies f, g ir k–r punktuose nurodytų turto klasių įkaitus tik jeigu taikomos visos šios sąlygos:
      
                  a)
               
               
                  turtas nėra išleistas įkaitą pateikiančios sandorio šalies;
               
            
                  b)
               
               
                  turtas nėra išleistas subjektų, priklausančių grupei, kuriai priklauso įkaitą pateikianti sandorio šalis;
               
            
                  c)
               
               
                  turtui negresia jokia kita reikšminga klaidingų sprendimų rizika, kaip apibrėžta Reglamento (ES) Nr. 575/2013 291 straipsnio 1 dalies a ir b punktuose.
               
            5 straipsnis
      KIPVPS investicinių vienetų ar akcijų tinkamumo kriterijai
      1.   Taikant 4 straipsnio 1 dalies r punktą, sandorio šalis KIPVPS investicinius vienetus ar akcijas kaip tinkamą įkaitą gali naudoti tik jeigu įvykdomos visos šios sąlygos:
      
                  a)
               
               
                  investicinių vienetų arba akcijų kaina kasdien viešai kotiruojama;
               
            
                  b)
               
               
                  KIPVPS investuoja tik į turtą, kuris yra tinkamas pagal 4 straipsnio 1 dalį;
               
            
                  c)
               
               
                  KIPVPS atitinka Reglamento (ES) Nr. 575/2013 132 straipsnio 3 dalyje nustatytus kriterijus.
               
            Taikant b punktą, KIPVPS gali naudoti išvestines finansines priemones apdrausti turto, į kurį jie investuoja, keliamai rizikai.
      Kai KIPVPS investuoja į kitų KIPVPS akcijas arba investicinius vienetus, pirmoje pastraipoje nustatytos sąlygos taip pat taikomos tiems KIPVPS.
      2.   Nukrypstant nuo 1 dalies b punkto, jei KIPVPS arba bet kuris iš jo pagrindinių KIPVPS investuoja ne tik į turtą, laikomą tinkamu pagal 4 straipsnio 1 dalį, tik KIPVPS investicinio vieneto ar akcijos vertė, kuri atitinka investiciją į tinkamą turtą, gali būti naudojama kaip tinkamas įkaitas pagal šio straipsnio 1 dalį.
      Pirma pastraipa taikoma KIPVPS, kuris turi savų pagrindinių KIPVPS, visiems pagrindiniams KIPVPS.
      3.   Kai KIPVPS netinkamo turto vertė gali būti neigiama, KIPVPS investicinio vieneto arba akcijos, kurie gali būti naudojami kaip tinkamas įkaitas pagal 1 dalį, vertė nustatoma iš tinkamo turto vertės atimant didžiausią neigiamą netinkamo turto vertę.
      6 straipsnis
      Kredito kokybės vertinimas
      1.   Įkaitą renkanti sandorio šalis įvertina turto, kuris priklauso 4 straipsnio 1 dalies c, d ir e punktuose nurodytoms turto klasėms ir kuris nėra išreikštas arba finansuotas emitento vietos valiuta, taip pat turto klasėms, nurodytoms 4 straipsnio 1 dalies f, g, j–n ir p punktuose, kredito kokybę naudodamas vieną iš šių metodikų:
      
                  a)
               
               
                  įkaitą renkančios sandorio šalies vidaus reitingus, nurodytus 3 dalyje;
               
            
                  b)
               
               
                  įkaitą pateikiančios sandorio šalies vidaus reitingus, nurodytus 3 dalyje, kai ta sandorio šalis įsteigta Sąjungoje arba trečiojoje valstybėje, kurioje įkaitą pateikiančiai sandorio šaliai taikoma konsoliduota priežiūra, įvertinta kaip lygiavertė pagal Sąjungos teisę reglamentuojamai priežiūrai pagal Direktyvos 2013/36/ES 127 straipsnį;
               
            
                  c)
               
               
                  kredito kokybės vertinimą, pateiktą pripažintos išorinės kredito rizikos vertinimo institucijos (ECAI), kaip apibrėžta Reglamento (ES) Nr. 575/2013 4 straipsnio 98 punkte, arba kredito kokybės vertinimą, pateiktą eksporto kreditų agentūros, nurodytos to reglamento 137 straipsnyje.
               
            2.   Įkaitą renkanti sandorio šalis įvertina turto, priklausančio 4 straipsnio 1 dalies o punkte nurodytai turto klasei, kredito kokybę naudodama šio straipsnio 1 dalies c punkte nurodytą metodiką.
      3.   Sandorio šalis, kuriai leidžiama taikyti vidaus reitingais pagrįstą metodą (IRB metodą) pagal Reglamento (ES) Nr. 575/2013 143 straipsnį, gali naudoti savo vidaus reitingus, kad įvertintų surinkto įkaito kredito kokybę šio reglamento tikslais.
      4.   Sandorio šalis, taikanti IRB metodą pagal 3 dalį, nustato įkaito kredito kokybės žingsnį pagal I priedą.
      5.   Sandorio šalis, taikanti IRB metodą pagal 3 dalį, kitai sandorio šaliai praneša 4 dalyje nurodytą kredito kokybės žingsnį, susijusį su turtu, kuriuo bus keičiamasi kaip įkaitu.
      6.   Taikant 1 dalies c punktą, kredito kokybės vertinimas susiejamas su kredito kokybės žingsniais, nurodytais pagal Reglamento (ES) Nr. 575/2013 136 arba 270 straipsnį.
      7 straipsnis
      Konkretūs reikalavimai tinkamam turtui
      1.   4 straipsnio 1 dalies f, g ir j–p punktuose nurodytą turtą sandorio šalys naudoja kaip įkaitą tik jeigu jo kredito kokybė buvo įvertinta priskiriant 1, 2 arba 3 kredito kokybės žingsnį pagal 6 straipsnį.
      2.   4 straipsnio 1 dalies c, d ir e punktuose nurodytą turtą, kuris nėra išreikštas arba finansuotas emitento vietos valiuta, sandorio šalys naudoja kaip įkaitą tik jeigu jo kredito kokybė buvo įvertinta priskiriant 1, 2, 3 arba 4 kredito kokybės žingsnį pagal 6 straipsnį.
      3.   Sandorio šalys nustato procedūras, skirtas vertinti turtui, kuriuo keičiamasi kaip įkaitu pagal 1 ir 2 dalį ir kurio kredito kokybė atitinkamai vertinama kaip:
      
                  a)
               
               
                  4 žingsnio arba blogesnė 1 dalyje nurodyto turto atveju;
               
            
                  b)
               
               
                  blogesnė nei 4 žingsnio 2 dalyje nurodyto turto atveju.
               
            4.   3 dalyje nurodytos procedūros atitinka visus šiuos reikalavimus:
      
                  a)
               
               
                  pagal jas sandorio šalims draudžiama keistis papildomu turtu, kuris yra vertinamas kaip 3 dalyje nurodytos kredito kokybės turtas;
               
            
                  b)
               
               
                  jomis nustatomas grafikas, pagal kurį turtas, kuris yra vertinamas kaip 3 dalyje nurodytos kredito kokybės turtas ir kuriuo jau pasikeista kaip įkaitu, yra pakeičiamas per ne ilgesnį nei dviejų mėnesių laikotarpį;
               
            
                  c)
               
               
                  jomis nustatomas kredito kokybės žingsnis, kuriam esant būtina nedelsiant pakeisti 3 dalyje nurodytą turtą;
               
            
                  d)
               
               
                  jos leidžia sandorio šalims didinti atitinkamo įkaito vertės mažinimus, jeigu įkaitas nebuvo pakeistas vadovaujantis b punkte nurodytu grafiku.
               
            5.   Sandorio šalys nenaudoja 4 straipsnio 1 dalyje nurodytų klasių turto kaip įkaito, jeigu jos neturi prieigos prie to turto rinkos arba jeigu jos negali laiku likviduoti to turto įkaitą pateikiančios sandorio šalies įsipareigojimų neįvykdymo atveju.
      8 straipsnis
      Pradinės garantinės įmokos koncentracijos ribos
      1.   Kai įkaitas renkamas kaip pradinė garantinė įmoka pagal 13 straipsnį, kiekvienai įkaitą renkančiai sandorio šaliai taikomos šios ribos:
      
                  a)
               
               
                  4 straipsnio 1 dalies b, f, g ir l–r punktuose nurodytoms turto klasėms priklausančių surinktų pradinių garantinių įmokų, kai turtą išleido vienas emitentas arba tai pačiai grupei priklausantys subjektai, verčių suma neviršija didesnės iš šių verčių:
                  
                              i)
                           
                           
                              15 % įkaitų, surinktų iš įkaitą pateikiančios sandorio šalies;
                           
                        
                              ii)
                           
                           
                              10 mln. EUR arba lygiavertės sumos kita valiuta;
                           
                        
            
                  b)
               
               
                  4 straipsnio 1 dalies o, p ir q punktuose nurodytoms turto klasėms priklausančių surinktų pradinių garantinių įmokų, kai to straipsnio p ir q punktuose nurodytų klasių turtą išleido įstaigos, kaip apibrėžta Reglamente (ES) Nr. 575/2013, verčių suma neviršija didesnės iš šių verčių:
                  
                              i)
                           
                           
                              40 % įkaitų, surinktų iš įkaitą pateikiančios sandorio šalies;
                           
                        
                              ii)
                           
                           
                              10 mln. EUR arba lygiavertės sumos kita valiuta.
                           
                        
            Pirmoje pastraipoje nustatytos ribos taip pat taikomos KIPVPS akcijoms ar investiciniams vienetams, kai KIPVPS pirmiausia investuoja į toje pastraipoje nurodytų klasių turtą.
      2.   Kai 1 mlrd. EUR viršijantis įkaitas renkamas kaip pradinė garantinė įmoka pagal 13 straipsnį ir kiekviena iš sandorio šalių priklauso vienai iš 3 dalyje išvardytų kategorijų, iš sandorio šalies surinktos 1 mlrd. EUR viršijančios pradinės garantinės įmokos sumai taikomos šios ribos:
      
                  a)
               
               
                  4 straipsnio 1 dalies c–l punktuose nurodytoms turto klasėms priklausančių surinktų pradinių garantinių įmokų, kai turtą išleido vienas emitentas arba emitentai, įsteigti toje pačioje šalyje, verčių suma neviršija 50 % iš tos sandorio šalies surinktų pradinių garantinių įmokų;
               
            
                  b)
               
               
                  kai pradinė garantinė įmoka renkama pinigais, a punkte nurodyta 50 % koncentracijos riba taip pat atsižvelgiama į rizikos pozicijas, atsirandančias dėl tuos pinigus laikančio trečiosios šalies turėtojo arba saugotojo.
               
            3.   2 dalyje nurodytos sandorio šalys yra vienos iš šių kategorijų sandorio šalys:
      
                  a)
               
               
                  įstaigos, kurios pagal Direktyvos 2013/36/ES 131 straipsnį nustatomos kaip pasaulinės sisteminės svarbos įstaigos (G-SII);
               
            
                  b)
               
               
                  įstaigos, kurios pagal Direktyvos 2013/36/ES 131 straipsnį nustatomos kaip kitos sisteminės svarbos įstaigos (O-SII);
               
            
                  c)
               
               
                  sandorio šalys, kurios nėra pensijų sistemų įstaigos ir kurių surinktinų įkaitų verčių suma viršija 1 mlrd. EUR.
               
            4.   Kai 1 mlrd. EUR viršijantis įkaitas renkamas kaip pradinė garantinė įmoka pagal 13 straipsnį pensijų sistemų įstaigos arba iš jos, įkaitą renkanti sandorio šalis nustato koncentracijos rizikos, susijusios su 4 straipsnio 1 dalies c–l punktuose nurodytoms turto klasėms priklausančiais surinktais įkaitais, valdymo procedūras, įskaitant tinkamą tų įkaitų diversifikavimą.
      5.   Kai 3 dalies a ir b punktuose nurodytos įstaigos pradinę garantinę įmoką renka pinigais iš vienos sandorio šalies, kuri taip pat yra tuose punktuose nurodyta įstaiga, įkaitą renkanti sandorio šalis užtikrina, kad vienas trečiosios šalies saugotojas laikytų ne daugiau nei 20 % tos pradinės garantinės įmokos.
      6.   1–4 dalys netaikomos įkaitui, renkamam finansinių priemonių, kurios yra tokios pat kaip ne biržos išvestinių finansinių priemonių sutarties, kurios tarpuskaitos pagrindinė sandorio šalis neatlieka, pagrindinis turtas, forma.
      7.   Įkaitą renkanti sandorio šalis bent kiekvieną kartą, kai pagal 9 straipsnio 2 dalį apskaičiuojama pradinė garantinė įmoka, įvertina atitiktį šio straipsnio 2 dalyje nustatytoms sąlygoms.
      8.   Nukrypdama nuo 7 dalies, Reglamento (ES) Nr. 648/2012 2 straipsnio 10 dalies a, b ir c punktuose nurodyta sandorio šalis atitiktį 2 dalyje nustatytoms sąlygoms gali vertinti kas ketvirtį, jeigu pradinių garantinių įmokų, surinktų iš kiekvienos atskiros sandorio šalies, suma per ketvirtį prieš vertinimą visuomet išlieka mažesnė nei 800 mln. EUR.
      
         3 SKIRSNIS
      
      
         
            Garantinių įmokų apskaičiavimas ir rinkimas
         
      
      9 straipsnis
      Apskaičiavimo dažnumas ir apskaičiavimo datos nustatymas
      1.   Sandorio šalys kintamąją garantinę įmoką pagal 10 straipsnį apskaičiuoja bent kartą per dieną.
      2.   Sandorio šalys pradinę garantinę įmoką pagal 11 straipsnį apskaičiuoja ne vėliau kaip kitą darbo dieną po vieno iš šių įvykių:
      
                  a)
               
               
                  kai įvykdoma arba į užskaitos grupę įtraukiama nauja ne biržos išvestinių finansinių priemonių sutartis, kurios tarpuskaitos pagrindinė sandorio šalis neatlieka;
               
            
                  b)
               
               
                  kai baigiasi esamos ne biržos išvestinių finansinių priemonių sutarties, kurios tarpuskaitos pagrindinė sandorio šalis neatlieka, galiojimo laikas arba ji pašalinama iš užskaitos grupės;
               
            
                  c)
               
               
                  kai esama ne biržos išvestinių finansinių priemonių sutartis, kurios tarpuskaitos pagrindinė sandorio šalis neatlieka, lemia mokėjimą arba pristatymą, kuris nėra garantinių įmokų pateikimas arba rinkimas;
               
            
                  d)
               
               
                  kai pradinė garantinė įmoka apskaičiuojama pagal standartizuotą metodą, nurodytą 11 straipsnio 1 dalyje, ir esama sutartis perklasifikuojama į IV priedo 1 dalyje nurodytą turto kategoriją sutrumpėjus laikotarpiui iki termino;
               
            
                  e)
               
               
                  kai per praėjusias dešimt darbo dienų nebuvo atliktas joks skaičiavimas.
               
            3.   Siekiant nustatyti pradinės ir kintamosios garantinių įmokų apskaičiavimo datą taikomos šios nuostatos:
      
                  a)
               
               
                  jei dvi sandorio šalys yra toje pačioje laiko zonoje, apskaičiavimas atliekamas remiantis praėjusios darbo dienos užskaitos grupe;
               
            
                  b)
               
               
                  jei dvi sandorio šalys yra ne toje pačioje laiko zonoje, apskaičiavimas atliekamas remiantis užskaitos grupės sandoriais, sudarytais iki praėjusios darbo dienos 16.00 toje laiko zonoje, kurioje 16.00 ateina anksčiau.
               
            10 straipsnis
      Kintamosios garantinės įmokos apskaičiavimas
      Kintamosios garantinės įmokos, kurią turi surinkti sandorio šalis, suma yra agreguota visų sutarčių užskaitos grupėje verčių, apskaičiuotų pagal Reglamento (ES) Nr. 648/2012 11 straipsnio 2 dalį, suma, atėmus visos anksčiau surinktos kintamosios garantinės įmokos vertę, atėmus kiekvienos sutarties užskaitos grupėje grynąją vertę sutarties sudarymo momentu ir pridėjus visos anksčiau pateiktos kintamosios garantinės įmokos vertę.
      11 straipsnis
      Pradinės garantinės įmokos apskaičiavimas
      1.   Sandorio šalys pradinės garantinės įmokos, kuri turi būti surinkta, sumą apskaičiuoja taikydamos IV priede nustatytą standartizuotą metodą arba pradinės garantinės įmokos modelius, nurodytus 4 skirsnyje, arba abu būdus.
      2.   Renkant pradinę garantinę įmoką dviejų sandorio šalių pradinės garantinės įmokos sumos tarpusavyje neįskaitomos.
      3.   Kai abi sandorio šalys tai pačiai užskaitos grupei taiko ir IV priede nustatytą standartizuotą metodą, ir 4 skyriuje nurodytus pradinės garantinės įmokos modelius, jie taikomi nuosekliai kiekvienai ne biržos išvestinių finansinių priemonių sutarčiai, kurios tarpuskaitos pagrindinė sandorio šalis neatlieka.
      4.   Pagal 4 skirsnį pradinę garantinę įmoką apskaičiuojančios sandorio šalys atlikdamos tą skaičiavimą neatsižvelgia į neužtikrintos pozicijos vertės ir įkaito vertės koreliaciją.
      5.   Sandorio šalys susitaria dėl metodo, kurį kiekviena sandorio šalis taiko surinktinai pradinei garantinei įmokai nustatyti, tačiau jos neprivalo taikyti bendros metodikos.
      6.   Kai viena ar abi sandorio šalys pasikliauja pradinės garantinės įmokos modeliu, jos susitaria dėl modelio, kuris parengiamas pagal 4 skirsnį.
      12 straipsnis
      Kintamosios garantinės įmokos pateikimas
      1.   Įkaitą pateikianti sandorio šalis kintamąją garantinę įmoką pateikia taip:
      
                  a)
               
               
                  tą pačią darbo dieną, kuri sutampa su apskaičiavimo data, nustatyta pagal 9 straipsnio 3 dalį;
               
            
                  b)
               
               
                  jei įvykdomos 2 dalies sąlygos, per dvi darbo dienas nuo apskaičiavimo datos, nustatytos pagal 9 straipsnio 3 dalį.
               
            2.   Kintamosios garantinės įmokos pateikimo tvarka pagal 1 dalies b punktą gali būti taikoma tik:
      
                  a)
               
               
                  užskaitos grupėms, kurias sudaro išvestinių finansinių priemonių sutartys, kurioms netaikomi pradinės garantinės įmokos reikalavimai pagal šį reglamentą, kai įkaitą pateikianti sandorio šalis kintamosios garantinės įmokos apskaičiavimo datą arba iki tos datos pateikė išankstinę tinkamo įkaito sumą, apskaičiuotą tokiu pačiu būdu, koks taikomas pradinėms garantinėms įmokoms pagal 15 straipsnį, o įkaitą renkanti sandorio šalis naudojo garantinės įmokos rizikos laikotarpį (angl. margin period of risk, MPOR), kuris yra bent lygus dienų, praėjusių nuo apskaičiavimo datos imtinai iki surinkimo datos imtinai, skaičiui;
               
            
                  b)
               
               
                  užskaitos grupėms, kurias sudaro sutartys, kurioms taikomi pradinės garantinės įmokos reikalavimai pagal šį reglamentą, jei pradinė garantinė įmoka pakoreguojama vienu iš šių būdų:
                  
                              i)
                           
                           
                              pailginant MPOR, nurodytą 15 straipsnio 2 dalyje, dienų, praėjusių nuo pagal 9 straipsnio 3 dalį nustatytos apskaičiavimo datos imtinai iki pagal šio straipsnio 1 dalį nustatytos surinkimo datos imtinai, skaičiumi;
                           
                        
                              ii)
                           
                           
                              padidinant pradinę garantinę įmoką, apskaičiuotą pagal 11 straipsnyje nurodytą standartizuotą metodą, taikant tinkamą metodiką, kuria atsižvelgiama į MPOR, pailgintą dienų, praėjusių nuo pagal 9 straipsnio 3 dalį nustatytos apskaičiavimo datos imtinai iki pagal šio straipsnio 2 dalį nustatytos surinkimo datos imtinai, skaičiumi.
                           
                        
            Taikant a punktą, jeigu dvi sandorio šalys nėra įdiegusios atskyrimo mechanizmo, tos sandorio šalys gali tarpusavyje įskaityti pateiktinas sumas.
      3.   Jei kyla ginčų dėl pateiktinos kintamosios garantinės įmokos sumos, sandorio šalys per tą patį laikotarpį, nurodytą 1 dalyje, pateikia bent tą kintamosios garantinės įmokos sumos dalį, dėl kurios nesiginčijama.
      13 straipsnis
      Pradinės garantinės įmokos pateikimas
      1.   Įkaitą pateikianti sandorio šalis pradinę garantinę įmoką pateikia pagal 5 skirsnį.
      2.   Pradinę garantinę įmoką pateikianti sandorio šalis ją pateikia tą pačią darbo dieną, kuri sutampa su apskaičiavimo data, nustatyta pagal 9 straipsnio 3 dalį.
      3.   Jei kyla ginčų dėl pateiktinos pradinės garantinės įmokos sumos, sandorio šalys tą pačią darbo dieną, kuri sutampa su apskaičiavimo data, nustatyta pagal 9 straipsnio 3 dalį, pateikia bent tą pradinės garantinės įmokos sumos dalį, dėl kurios nesiginčijama.
      
         4 SKIRSNIS
      
      
         
            Pradinės garantinės įmokos modeliai
         
      
      14 straipsnis
      Bendrieji reikalavimai
      1.   Jei sandorio šalis naudoja pradinės garantinės įmokos modelį, tą modelį gali parengti viena iš sandorio šalių, abi sandorio šalys arba trečiosios šalies agentas.
      Jei sandorio šalis naudoja trečiosios šalies agento parengtą pradinės garantinės įmokos modelį, ji ir toliau privalo užtikrinti, kad tas modelis atitiktų šiame skirsnyje nurodytus reikalavimus.
      2.   Pradinės garantinės įmokos modeliai parengiami taip, kad apimtų visą reikšmingą riziką, kylančią sudarius ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka ir kurios įtrauktos į užskaitos grupę, įskaitant tos rizikos pobūdį, mastą ir sudėtingumą, ir atitinka šiuos reikalavimus:
      
                  a)
               
               
                  modelis apima rizikos veiksnius, atitinkančius atskiras valiutas, kuriomis išreikštos tos sutartys užskaitos grupėje;
               
            
                  b)
               
               
                  modelis apima palūkanų normos rizikos veiksnius, atitinkančius atskiras valiutas, kuriomis išreikštos tos sutartys;
               
            
                  c)
               
               
                  pagrindinių valiutų ir rinkų palūkanų normos rizikos pozicijų atveju pelningumo kreivė dalijama į ne mažiau kaip šešis terminų intervalus;
               
            
                  d)
               
               
                  modelis apima riziką, susijusią su judėjimais tarp skirtingų pelningumo kreivių ir skirtingų terminų intervalų;
               
            
                  e)
               
               
                  modelis apima atskirus rizikos veiksnius bent kiekvienam nuosavybės vertybiniam popieriui, nuosavybės vertybinių popierių indeksui, biržos prekei ar biržos prekių indeksui, kuris yra reikšmingas toms sutartims;
               
            
                  f)
               
               
                  modelis apima riziką, susijusią su mažiau likvidžiomis pozicijomis ir riboto kainų skaidrumo pozicijomis, atsižvelgiant į tikroviškus rinkos scenarijus;
               
            
                  g)
               
               
                  modelis apima riziką, kurios kitos modelio ypatybės neapima, kylančią dėl išvestinių finansinių priemonių sutarčių, kurių pagrindinio turto klasė yra kreditas;
               
            
                  h)
               
               
                  modelis apima judėjimo tarp panašių, bet ne tapačių pagrindinių rizikos veiksnių riziką ir verčių pasikeitimų riziką, kylančią dėl terminų nesutapimo;
               
            
                  i)
               
               
                  modelis apima pagrindinę netiesinę priklausomybę;
               
            
                  j)
               
               
                  į modelį įtrauktos metodikos, naudojamos atliekant grįžtamąjį patikrinimą, įskaitant statistinius modelio veikimo testus;
               
            
                  k)
               
               
                  modelis nustato, kurie priežastiniai įvykiai lemia modelio pakeitimą, kalibravimą ar kitą taisomąjį veiksmą.
               
            3.   2 straipsnio 1 dalyje nurodytos rizikos valdymo procedūros užtikrina, kad modelio veikimas būtų nuolat stebimas, įskaitant bent kas tris mėnesius atliekamą grįžtamąjį modelio patikrinimą.
      Taikant pirmą pastraipą, grįžtamasis patikrinimas apima modelio sugeneruotų verčių ir užskaitos grupės ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, realių rinkos verčių palyginimą.
      4.   2 straipsnio 1 dalyje nurodytose rizikos valdymo procedūrose nurodomos metodikos, naudojamos atliekant grįžtamąjį patikrinimą, įskaitant statistinius veikimo testus.
      5.   2 straipsnio 1 dalyje nurodytose rizikos valdymo procedūrose apibūdinama, dėl kokių grįžtamojo patikrinimo rezultatų reikėtų keisti ar perkalibruoti modelį arba imtis kitų taisomųjų veiksmų.
      6.   2 straipsnio 1 dalyje nurodytomis rizikos valdymo procedūromis užtikrinama, kad sandorio šalys saugotų šio straipsnio 3 dalyje nurodyto grįžtamojo patikrinimo rezultatų įrašus.
      7.   Sandorio šalys kitoms sandorio šalims pateikia visą informaciją, būtiną pradinės garantinės įmokos modelio konkrečios vertės skaičiavimui paaiškinti, tokiu būdu, kad gerai informuota trečioji šalis galėtų tą skaičiavimą patikrinti.
      8.   Pradinės garantinės įmokos modeliu apdairiai atsižvelgiama į parametrų netikrumą, koreliaciją, bazės riziką ir duomenų kokybę.
      15 straipsnis
      Pasikliautinasis intervalas ir MPOR
      1.   Tariami užskaitos grupės ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, vertės pasikeitimai apskaičiuojant pradines garantines įmokas pagal pradinės garantinės įmokos modelį yra paremti 99 procentų vienpusiu pasikliautinuoju intervalu per bent 10 dienų MPOR.
      2.   Apskaičiuojant pradines garantines įmokas pagal pradinės garantinės įmokos modelį 1 dalyje nurodytas MPOR apima:
      
                  a)
               
               
                  laikotarpį, kuris gali praeiti nuo paskutinio pasikeitimo kintamąja garantine įmoka iki sandorio šalies įsipareigojimų neįvykdymo;
               
            
                  b)
               
               
                  numatytą laikotarpį, kurio reikia kiekvienai užskaitos grupės ne biržos išvestinių finansinių priemonių sutarčiai, kurios tarpuskaitos pagrindinė sandorio šalis neatlieka, pakeisti arba jų keliamai rizikai apdrausti, atsižvelgiant į rinkos, kurioje prekiaujama tos rūšies sutartimis, likvidumo lygį, bendrą ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, apimtį toje rinkoje ir tos rinkos dalyvių skaičių.
               
            16 straipsnis
      Modelio parametrų kalibravimas
      1.   Pradinės garantinės įmokos modeliuose naudojami parametrai bent kartą per metus kalibruojami remiantis mažiausiai trejų metų ir daugiausiai penkerių metų laikotarpio istoriniais duomenimis.
      2.   Pradinės garantinės įmokos modelių parametrams kalibruoti naudojami duomenys apima vėliausią nepertraukiamą laikotarpį nuo datos, kurią atliekamas 1 dalyje nurodytas kalibravimas, ir bent 25 % tų duomenų yra reprezentatyvūs labai nepalankių finansinių sąlygų laikotarpio duomenys (nepalankiausių sąlygų duomenys).
      3.   Kai 2 dalyje nurodyti nepalankiausių sąlygų duomenys nesudaro bent 25 % pradinės garantinės įmokos modelyje naudojamų duomenų, seniausi duomenys iš istorinių duomenų, nurodytų 1 dalyje, pakeičiami labai nepalankių finansinių sąlygų laikotarpio duomenimis, kol bendra nepalankiausių sąlygų duomenų dalis yra bent 25 % visų pradinės garantinės įmokos modelyje naudojamų duomenų.
      4.   Parametrams kalibruoti naudojamas labai nepalankių finansinių sąlygų laikotarpis nustatomas ir taikomas atskirai bent kiekvienai 17 straipsnio 2 dalyje nurodytai turto klasei.
      5.   Parametrai kalibruojami naudojant vienodo svorio duomenis.
      6.   Parametrai gali būti kalibruojami trumpesniam laikotarpiui nei MPOR, nustatytas pagal 15 straipsnį. Kai naudojami trumpesni laikotarpiai, parametrai yra pritaikomi tam MPOR taikant tinkamą metodiką.
      7.   Sandorio šalys nustato rašytinę politiką ir išdėsto aplinkybes, kurioms esant kalibravimą reikia atlikti dažniau.
      8.   Sandorio šalys nustato garantinių įmokų, kuriomis bus keičiamasi, vertės koregavimo atsižvelgiant į parametrų pokytį dėl rinkos sąlygų pasikeitimo procedūras. Tose procedūrose numatoma, kad sandorio šalys gali keistis papildomomis pradinėmis garantinėmis įmokomis dėl to parametrų pasikeitimo per laikotarpį, kuris gali trukti nuo vienos iki trisdešimties darbo dienų.
      9.   Sandorio šalys nustato modelyje pagal 1 dalį naudojamų duomenų kokybės procedūras, įskaitant tinkamų duomenų teikėjų pasirinkimą ir tų duomenų valymą ir interpoliaciją.
      10.   Pradinės garantinės įmokos modeliuose naudojamų duomenų pakaitiniai duomenys naudojami tik jeigu įvykdomos abi šios sąlygos:
      
                  a)
               
               
                  turimų duomenų neužtenka arba jie neparodo tikro ne biržos išvestinių finansinių priemonių sutarties arba ne biržos išvestinių finansinių priemonių sutarčių portfelio užskaitos grupėje kintamumo;
               
            
                  b)
               
               
                  naudojant pakaitinius duomenis gaunamas konservatyvus garantinių įmokų lygis.
               
            17 straipsnis
      Diversifikavimas, rizikos draudimas ir rizikos užskaita įvairiose pagrindinio turto klasėse
      1.   Pradinės garantinės įmokos modeliai apima tik tai pačiai užskaitos grupei priklausančias ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka. Pradinės garantinės įmokos modeliuose gali būti numatytas tai pačiai užskaitos grupei priklausančių sutarčių rizikos diversifikavimas, rizikos draudimas ir rizikos užskaita, jeigu diversifikavimas, rizikos draudimas arba rizikos užskaita atliekami tik toje pačioje pagrindinio turto klasėje, kaip nurodyta 2 dalyje.
      2.   Taikant 1 dalį, diversifikavimas, rizikos draudimas arba rizikos užskaita gali būti atliekami tik šiose pagrindinio turto klasėse:
      
                  a)
               
               
                  palūkanų normos, valiuta ir infliacija;
               
            
                  b)
               
               
                  nuosavas kapitalas;
               
            
                  c)
               
               
                  kreditas;
               
            
                  d)
               
               
                  biržos prekės ir auksas;
               
            
                  e)
               
               
                  kita.
               
            18 straipsnis
      Kokybiniai reikalavimai
      1.   Sandorio šalys nustato vidaus valdymo procesą, skirtą pradinės garantinės įmokos modelio tinkamumui nuolat vertinti, įskaitant visus šiuos dalykus:
      
                  a)
               
               
                  pradinį modelio patvirtinimą, kurį atlieka tinkamos kvalifikacijos asmenys, nepriklausantys nuo modelį parengusių asmenų;
               
            
                  b)
               
               
                  vėlesnį modelio patvirtinimą, kai padaromas reikšmingas pradinės garantinės įmokos modelio pakeitimas, bet ne rečiau kaip kartą per metus;
               
            
                  c)
               
               
                  reguliarų audito procesą, siekiant įvertinti:
                  
                              i)
                           
                           
                              duomenų šaltinių vientisumą ir patikimumą;
                           
                        
                              ii)
                           
                           
                              valdymo informacinę sistemą, naudojamą modeliui eksploatuoti;
                           
                        
                              iii)
                           
                           
                              naudojamų duomenų tikslumą ir išsamumą;
                           
                        
                              iv)
                           
                           
                              kintamumo ir koreliacijos prielaidų tikslumą ir tinkamumą.
                           
                        
            2.   2 straipsnio 2 dalies b punkte nurodytų rizikos valdymo procedūrų, susijusių su pradinės garantinės įmokos modeliu, dokumentai atitinka visas šias sąlygas:
      
                  a)
               
               
                  jie leidžia gerai informuotai trečiajai šaliai suprasti pradinės garantinės įmokos modelio struktūrą ir išsamius veikimo duomenis;
               
            
                  b)
               
               
                  juose pateikiamos pagrindinės pradinės garantinės įmokos modelio prielaidos ir apribojimai;
               
            
                  c)
               
               
                  juose apibrėžtos aplinkybės, kuriomis pradinės garantinės įmokos modelio prielaidos nebegalioja.
               
            3.   Sandorio šalys visus pradinės garantinės įmokos modelio pakeitimus įformina dokumentais. Tuose dokumentuose taip pat išsamiai pateikiami 1 dalyje nurodytų patvirtinimų, atliekamų po tų pakeitimų, rezultatai.
      
         5 SKIRSNIS
      
      
         
            Įkaito valdymas ir atskyrimas
         
      
      19 straipsnis
      Įkaito valdymas ir atskyrimas
      1.   2 straipsnio 2 dalies c punkte nurodytose procedūrose numatoma:
      
                  a)
               
               
                  kasdienis laikomo įkaito vertinimas pagal 6 skirsnį;
               
            
                  b)
               
               
                  teisiniai susitarimai ir įkaito laikymo struktūra, kurie suteikia prieigą prie gauto įkaito, kai jį laiko trečioji šalis;
               
            
                  c)
               
               
                  nuostata, kad tuo atveju, kai pradinę garantinę įmoką laiko įkaito davėjas, įkaitas laikomas nemokumo atveju neliečiamose pasaugos sąskaitose;
               
            
                  d)
               
               
                  nuostata, kad nepiniginė pradinė garantinė įmoka laikoma pagal 3 ir 4 dalis;
               
            
                  e)
               
               
                  nuostata, kad pinigai, surinkti kaip pradinė garantinė įmoka, būtų laikomi pinigų sąskaitose centriniuose bankuose arba kredito įstaigose, kurios atitinka visas šias sąlygas:
                  
                              i)
                           
                           
                              yra gavusios veiklos leidimus pagal Direktyvą 2013/36/ES arba trečiojoje valstybėje, kurios priežiūros ir reglamentavimo tvarka buvo pripažinta lygiaverte pagal Reglamento (ES) Nr. 575/2013 142 straipsnio 2 dalį;
                           
                        
                              ii)
                           
                           
                              jos nėra nei įkaitą pateikiančios, nei įkaitą renkančios sandorio šalys, taip pat nepriklauso tai pačiai grupei kaip kuri nors iš sandorio šalių;
                           
                        
            
                  f)
               
               
                  nepanaudoto įkaito prieinamumas likvidatoriui arba kitam įsipareigojimų nevykdančios sandorio šalies nemokumą administruojančiam pareigūnui;
               
            
                  g)
               
               
                  galimybė laisvai ir laiku pervesti pradinę garantinę įmoką įkaitą pateikiančiai sandorio šaliai įkaitą renkančios sandorio šalies įsipareigojimų neįvykdymo atveju;
               
            
                  h)
               
               
                  nuostata, kad nepiniginis įkaitas gali būti pervestas be jokių reguliavimo ar teisinių suvaržymų arba trečiosios šalies reikalavimų, įskaitant įkaitą renkančios sandorio šalies likvidatoriaus ar trečiosios šalies saugotojo reikalavimus, išskyrus kreditorinio reikalavimo pirmumo teises, susijusias su mokesčiais ir išlaidomis, patirtais teikiant pasaugos sąskaitas, ir kitas kreditorinio reikalavimo pirmumo teises, paprastai taikomas visiems vertybiniams popieriams tarpuskaitos sistemoje, kurioje toks įkaitas gali būti laikomas;
               
            
                  i)
               
               
                  nuostata, kad negrąžintas įkaitas visas grąžinamas įkaitą pateikusiai sandorio šaliai, išskyrus išlaidas ir sąnaudas, susijusias su įkaito rinkimo ir laikymo procesu.
               
            2.   Bet koks įkaitas, pateiktas kaip pradinė arba kintamoji garantinė įmoka, gali būti pakeistas alternatyviu įkaitu, jeigu įvykdomos visos šios sąlygos:
      
                  a)
               
               
                  pakeitimas atliekamas laikantis sandorio šalių susitarimo, nurodyto 3 straipsnyje, sąlygų;
               
            
                  b)
               
               
                  alternatyvus įkaitas yra tinkamas pagal 2 skirsnį;
               
            
                  c)
               
               
                  alternatyvaus įkaito vertė yra pakankama, kad būtų galima įvykdyti visus garantinės įmokos reikalavimus pritaikius bet kokį atitinkamą vertės mažinimą.
               
            3.   Pradinė garantinė įmoka apsaugoma nuo įkaitą renkančios sandorio šalies įsipareigojimų neįvykdymo arba nemokumo ją atskiriant vienu iš šių būdų arba jais abiem:
      
                  a)
               
               
                  trečiosios šalies turėtojo ar saugotojo knygose ir įrašuose;
               
            
                  b)
               
               
                  taikant kitas teisiškai privalomas priemones.
               
            4.   Sandorio šalys užtikrina, kad nepiniginis įkaitas, kuriuo keičiamasi kaip pradine garantine įmoka, būtų atskirtas taip:
      
                  a)
               
               
                  kai įkaitą nuosavybės pagrindu laiko įkaitą renkanti sandorio šalis, jis turi būti atskirtas nuo kito įkaitą renkančios sandorio šalies nuosavo turto;
               
            
                  b)
               
               
                  kai įkaitą ne nuosavybės pagrindu laiko įkaitą pateikianti sandorio šalis, jis turi būti atskirtas nuo kito įkaitą pateikiančios sandorio šalies nuosavo turto;
               
            
                  c)
               
               
                  kai įkaitas laikomas saugotojo ar kito trečiosios šalies turėtojo knygose ir įrašuose, jis turi būti atskirtas nuo trečiosios šalies turėtojo ar saugotojo nuosavo turto.
               
            5.   Kai nepiniginį įkaitą laiko įkaitą renkanti sandorio šalis arba trečiosios šalies turėtojas ar saugotojas, įkaitą renkanti sandorio šalis visuomet suteikia įkaitą pateikiančiai sandorio šaliai galimybę atskirti jos įkaitą nuo kitų įkaitą pateikiančių sandorio šalių turto.
      6.   Sandorio šalys atlieka nepriklausomą teisinę peržiūrą, kad patikrintų, ar atskyrimo tvarka atitinka 1 dalies g punkte ir 3, 4 ir 5 dalyse nurodytus reikalavimus. Tą teisinę peržiūrą gali atlikti nepriklausomas vidaus padalinys arba nepriklausoma trečioji šalis.
      7.   Sandorio šalys savo kompetentingoms institucijoms pateikia įrodymų, kad kiekvienos atitinkamos jurisdikcijos atžvilgiu laikomasi 6 dalies, ir, gavusios kompetentingos institucijos prašymą, nustato politiką, kuria užtikrinamas nuolatinis reikalavimų laikymosi vertinimas.
      8.   Taikydamos 1 dalies e punktą, sandorio šalys įvertina tame punkte nurodytos kredito įstaigos kredito kokybę naudodamos metodiką, pagal kurią išimtinai ar mechaniškai nesikliaujama išoriniais kredito kokybės vertinimais.
      20 straipsnis
      Surinktoms pradinėms garantinėms įmokoms taikoma tvarka
      1.   Įkaitą renkanti sandorio šalis kaip pradinė garantinė įmoka surinkto įkaito pakartotinai neįkeičia ar kitaip pakartotinai nenaudoja.
      2.   Nepaisant 1 dalies, trečiosios šalies turėtojas gali naudoti pinigais gautą pradinę garantinę įmoką reinvestavimo tikslais.
      
         6 SKIRSNIS
      
      
         
            Įkaito vertinimas
         
      
      21 straipsnis
      Pakoreguotos įkaito vertės apskaičiavimas
      1.   Sandorio šalys surinkto įkaito vertę koreguoja pagal II priede nustatytą metodiką arba naudodamos savus kintamumo įverčius pagal 22 straipsnį.
      2.   Koreguodamos įkaito vertę pagal 1 dalį, sandorio šalys gali nepaisyti užsienio valiutos kurso rizikos, keliamos valiutų pozicijų, kurioms taikomas teisiškai privalomas tarpvyriausybinis susitarimas, kuriuo apribojamas tų pozicijų kitimas kitų tame pačiame susitarime numatytų valiutų atžvilgiu.
      22 straipsnis
      Savi pakoreguotos įkaito vertės įverčiai
      1.   Sandorio šalys surinkto įkaito vertę koreguoja naudodamos savus kintamumo įverčius pagal III priedą.
      2.   Sandorio šalys savo duomenų rinkinius atnaujina ir 21 straipsnyje nurodytus savus kintamumo įverčius apskaičiuoja, kai rinkos kainų kintamumo lygis reikšmingai pasikeičia, bet ne rečiau kaip kartą per ketvirtį.
      3.   Taikydamos 2 dalį, sandorio šalys iš anksto nustato kintamumo lygius, dėl kurių būtina perskaičiuoti vertės mažinimus, kaip nurodyta III priede.
      4.   2 straipsnio 2 dalies d punkte nurodytos procedūros apima politiką, skirtą stebėti, kaip apskaičiuojami savi kintamumo įverčiai ir kaip tie įverčiai integruojami į tos sandorio šalies rizikos valdymo procesą.
      5.   4 dalyje nurodytai politikai taikoma vidaus peržiūra, apimanti visus šiuos dalykus:
      
                  a)
               
               
                  įverčių integravimą į sandorio šalies rizikos valdymo procesą – tai turi būti daroma bent kartą per metus;
               
            
                  b)
               
               
                  numatytų vertės mažinimų integravimą į kasdienį rizikos valdymą;
               
            
                  c)
               
               
                  reikšmingų pakeitimų patvirtinimą įverčių apskaičiavimo procese;
               
            
                  d)
               
               
                  įverčiams apskaičiuoti naudojamų duomenų šaltinių nuoseklumo, pateikimo laiku ir patikimumo tikrinimą;
               
            
                  e)
               
               
                  kintamumo prielaidų tikslumą ir tinkamumą.
               
            6.   5 dalyje nurodyta peržiūra atliekama reguliariai ir yra sandorio šalies vidaus audito proceso dalis.
      II SKYRIUS
      
         KONKREČIOS NUOSTATOS DĖL RIZIKOS VALDYMO PROCEDŪRŲ
      
      
         1 SKIRSNIS
      
      
         
            Išimtys
         
      
      23 straipsnis
      Pagrindinės sandorio šalys, turinčios leidimą veikti kaip kredito įstaigos
      Nukrypdamos nuo 2 straipsnio 2 dalies, sandorio šalys savo rizikos valdymo procedūrose gali numatyti, kad įkaitu nesikeičiama dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, sudarytų su pagrindinėmis sandorio šalimis, turinčiomis leidimą veikti kaip kredito įstaigos pagal Direktyvą 2013/36/ES.
      24 straipsnis
      Ne finansų sandorio šalys ir trečiosios valstybės sandorio šalys
      Nukrypdamos nuo 2 straipsnio 2 dalies, sandorio šalys savo rizikos valdymo procedūrose gali numatyti, kad įkaitu nesikeičiama dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, sudarytų su ne finansų sandorio šalimis, kurios neatitinka Reglamento (ES) Nr. 648/2012 10 straipsnio 1 dalies b punkto sąlygų, arba su ne finansų subjektais, įsteigtais trečiojoje valstybėje, kurie neatitiktų Reglamento (ES) Nr. 648/2012 10 straipsnio 1 dalies b punkto sąlygų, jei būtų įsteigti Sąjungoje.
      25 straipsnis
      Mažiausia pervedama suma
      1.   Nukrypdamos nuo 2 straipsnio 2 dalies, sandorio šalys savo rizikos valdymo procedūrose gali nustatyti, kad iš sandorio šalies įkaitas nerenkamas, kai nuo paskutinio įkaito rinkimo mokėtina suma yra lygi sandorio šalių sutartai sumai (mažiausia pervedama suma) arba už ją mažesnė.
      Mažiausia pervedama suma neviršija 500 000 EUR arba lygiavertės sumos kita valiuta.
      2.   Kai sandorio šalys susitaria dėl mažiausios pervedamos sumos, mokėtina įkaito suma apskaičiuojama kaip šių elementų suma:
      
                  a)
               
               
                  kintamosios garantinės įmokos, mokėtinos nuo paskutinio jos rinkimo ir apskaičiuotos pagal 10 straipsnį, įskaitant bet kokį įkaito perviršį;
               
            
                  b)
               
               
                  pradinės garantinės įmokos, mokėtinos nuo paskutinio jos rinkimo ir apskaičiuotos pagal 11 straipsnį, įskaitant bet kokį įkaito perviršį.
               
            3.   Jeigu mokėtina įkaito suma viršija sandorio šalių sutartą mažiausią pervedamą sumą, įkaitą renkanti sandorio šalis renka visą mokėtiną įkaito sumą, neatėmusi mažiausios pervedamos sumos.
      4.   Sandorio šalys gali susitarti dėl atskirų pradinės ir kintamosios garantinių įmokų mažiausių pervedamų sumų, jeigu tų mažiausių pervedamų sumų suma neviršija 500 000 EUR arba lygiavertės sumos kita valiuta.
      5.   Kai sandorio šalys susitaria dėl atskirų mažiausių pervedamų sumų pagal 4 dalį, įkaitą renkanti sandorio šalis renka visą mokėtiną pradinės ar kintamosios garantinės įmokos sumą neatėmusi tų mažiausių pervedamų sumų, jeigu mokėtina pradinės ar kintamosios garantinės įmokos suma viršija mažiausią pervedamą sumą.
      26 straipsnis
      Garantinės įmokos apskaičiavimas sudarant sandorius su trečiųjų valstybių sandorio šalimis
      Jeigu viena iš sandorio šalių įsteigta trečiojoje valstybėje, sandorio šalys gali apskaičiuoti garantines įmokas remdamosi užskaitos grupe, kurią sudaro šių rūšių sutartys:
      
                  a)
               
               
                  ne biržos išvestinių finansinių priemonių sutartys, kurių tarpuskaitos pagrindinė sandorio šalis neatlieka ir kurioms taikomi garantinės įmokos reikalavimai pagal šį reglamentą;
               
            
                  b)
               
               
                  sutartys, atitinkančios abi šias sąlygas:
                  
                              i)
                           
                           
                              pagal trečiojoje valstybėje įsteigtai sandorio šaliai taikomą reguliavimo tvarką jos yra laikomos ne biržos išvestinių finansinių priemonių sutartimis, kurių tarpuskaitos pagrindinė sandorio šalis neatlieka;
                           
                        
                              ii)
                           
                           
                              pagal trečiojoje valstybėje įsteigtai sandorio šaliai taikomą reguliavimo tvarką joms yra taikomos garantinės įmokos taisyklės.
                           
                        
            
         2 SKIRSNIS
      
      
         
            Apskaičiuojant pradinės garantinės įmokos lygį taikomos išimtys
         
      
      27 straipsnis
      Užsienio valiutos keitimo sutartys
      Nukrypdamos nuo 2 straipsnio 2 dalies, sandorio šalys savo rizikos valdymo procedūrose gali nustatyti, kad pradinės garantinės įmokos nerenkamos dėl:
      
                  a)
               
               
                  ne biržos išvestinių finansinių priemonių sutarčių, už kurias atsiskaitoma fiziškai ir kurias vykdant konkrečią dieną ateityje tik apsikeičiama dviem skirtingomis valiutomis fiksuotu kursu, dėl kurio susitarta sutarties dėl apsikeitimo sudarymo datą (išankstiniai užsienio valiutos keitimo sandoriai);
               
            
                  b)
               
               
                  ne biržos išvestinių finansinių priemonių sutarčių, už kurias atsiskaitoma fiziškai ir kurias vykdant konkrečią dieną tik apsikeičiama dviem skirtingomis valiutomis fiksuotu kursu, dėl kurio susitarta sutarties dėl apsikeitimo sudarymo datą, ir vėlesnę datą vėl apsikeičiama tomis dviem valiutomis fiksuotu kursu, dėl kurio taip pat susitarta sutarties dėl apsikeitimo sudarymo datą (užsienio valiutos keitimo apsikeitimo sandoriai);
               
            
                  c)
               
               
                  pasikeitimo pagrindine suma pagal ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka ir pagal kurias sandorio šalys tik apsikeičia pagrindine suma bei palūkanų mokėjimais viena valiuta ir pagrindine suma bei palūkanų mokėjimais kita valiuta nurodytais laiko momentais pagal nurodytą formulę (valiutų apsikeitimo sandoris).
               
            28 straipsnis
      Tariamąja suma pagrįsta riba
      1.   Nukrypdamos nuo 2 straipsnio 2 dalies, sandorio šalys savo rizikos valdymo procedūrose gali nustatyti, kad pradinės garantinės įmokos nerenkamos dėl visų naujų ne biržos išvestinių finansinių priemonių sutarčių, sudarytų per kalendorinius metus, jeigu vienos iš dviejų sandorio šalių ne biržos išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė mėnesio pabaigos tariamoji suma praėjusių metų kovo, balandžio ir gegužės mėn. buvo mažesnė nei 8 mlrd. EUR.
      Pirmoje pastraipoje nurodyta agreguota vidutinė mėnesio pabaigos tariamoji suma apskaičiuojama sandorio šalies lygmeniu arba grupės lygmeniu, kai sandorio šalis priklauso grupei.
      2.   Kai sandorio šalis priklauso grupei, apskaičiuojant grupės agreguotą vidutinę mėnesio pabaigos tariamąją sumą įtraukiamos grupės visos ne biržos išvestinių finansinių priemonių sutartys, kurių tarpuskaitos pagrindinė sandorio šalis neatlieka, įskaitant visas grupės vidaus ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka.
      Taikant pirmą pastraipą, į ne biržos išvestinių finansinių priemonių sutartis, kurios yra vidiniai sandoriai, atsižvelgiama tik kartą.
      3.   KIPVPS, kuriems išduotas veiklos leidimas pagal Direktyvą 2009/65/EB, ir alternatyvaus investavimo fondai, valdomi alternatyvaus investavimo fondų valdytojų, kuriems veiklos leidimas išduotas arba kurie registruoti pagal Europos Parlamento ir Tarybos direktyvą 2011/61/ES (9), taikant 1 dalyje nurodytas ribas laikomi atskirais subjektais ir vertinami atskirai, jeigu įvykdomos šios sąlygos:
      
                  a)
               
               
                  fondo nemokumo ar bankroto atveju fondai yra atskiri ir atskirti turto fondai;
               
            
                  b)
               
               
                  atskirti turto fondai nėra užtikrinti, garantuoti ar kitaip finansiškai remiami kitų investicinių fondų ar jų valdytojų.
               
            29 straipsnis
      Pradinių garantinių įmokų sumomis pagrįsta riba
      1.   Nukrypdamos nuo 2 straipsnio 2 dalies, sandorio šalys savo rizikos valdymo procedūrose gali nustatyti, kad renkama pradinė garantinė įmoka sumažinama ne daugiau kaip 50 mln. EUR suma šios dalies a ir b punktų atvejais arba 10 mln. suma c punkto atveju, jeigu:
      
                  a)
               
               
                  nė viena iš sandorio šalių nepriklauso jokiai grupei;
               
            
                  b)
               
               
                  sandorio šalys priklauso skirtingoms grupėms;
               
            
                  c)
               
               
                  abi sandorio šalys priklauso tai pačiai grupei.
               
            2.   Jeigu sandorio šalis nerenka pradinių garantinių įmokų pagal 1 dalies b punktą, į 2 straipsnio 1 dalyje nurodytas rizikos valdymo procedūras įtraukiamos nuostatos dėl stebėjimo grupės lygmeniu, ar ta riba viršijama, ir nuostatos dėl tinkamų įrašų apie grupės pozicijas kiekvienos tai pačiai grupei priklausančios sandorio šalies atžvilgiu saugojimo.
      3.   KIPVPS, kuriems išduotas veiklos leidimas pagal Direktyvą 2009/65/EB, ir alternatyvaus investavimo fondai, valdomi alternatyvaus investavimo fondų valdytojų, kuriems veiklos leidimas išduotas arba kurie registruoti pagal Direktyvą 2011/61/ES, taikant 1 dalyje nurodytą ribą laikomi atskirais subjektais ir vertinami atskirai, jeigu įvykdomos šios sąlygos:
      
                  a)
               
               
                  fondo nemokumo ar bankroto atveju fondai yra atskiri ir atskirti turto fondai;
               
            
                  b)
               
               
                  atskirti turto fondai nėra užtikrinti, garantuoti ar kitaip finansiškai remiami kitų investicinių fondų ar jų valdytojų.
               
            
         3 SKIRSNIS
      
      
         
            Reikalavimo pateikti arba rinkti pradinę arba kintamąją garantinę įmoką išimtys
         
      
      30 straipsnis
      Išvestinėms finansinėms priemonėms, susijusioms su padengtomis obligacijomis rizikos draudimo tikslais, taikoma tvarka
      1.   Nukrypdamos nuo 2 straipsnio 2 dalies, jeigu įvykdomos šio straipsnio 2 dalyje nustatytos sąlygos, sandorio šalys savo rizikos valdymo procedūrose gali numatyti toliau nurodytas nuostatas dėl sudarytų ne biržos išvestinių finansinių priemonių sutarčių, susijusių su padengtomis obligacijomis:
      
                  a)
               
               
                  padengtų obligacijų emitentas ar draudimo fondas neteikia kintamosios garantinės įmokos, tačiau kintamoji garantinė įmoka pinigais renkama iš jo sandorio šalies ir suėjus terminui grąžinama jo sandorio šaliai;
               
            
                  b)
               
               
                  pradinė garantinė įmoka nepateikiama ir nerenkama.
               
            2.   1 dalis taikoma, jei įvykdomos visos šios sąlygos:
      
                  a)
               
               
                  ne biržos išvestinių finansinių priemonių sutartis nėra nutraukiama padengtų obligacijų emitento ar draudimo fondo pertvarkymo ar nemokumo atveju;
               
            
                  b)
               
               
                  sandorio šalies, sudariusios ne biržos išvestinių finansinių priemonių sutartį su padengtų obligacijų emitentais ar su padengtų obligacijų draudimo fondais, reitingas yra bent lygiavertis padengtų obligacijų turėtojų reitingui, išskyrus atvejus, kai sandorio šalis, sudariusi ne biržos išvestinių finansinių priemonių sutartį su padengtų obligacijų emitentais ar su padengtų obligacijų draudimo fondais, yra įsipareigojimų nevykdanti ar paveikta šalis arba kai ji atsisako lygiaverčio reitingo;
               
            
                  c)
               
               
                  ne biržos išvestinių finansinių priemonių sutartis yra įregistruota ar įrašyta padengtos obligacijos draudimo fonde pagal nacionalinės teisės aktus, reglamentuojančius padengtas obligacijas;
               
            
                  d)
               
               
                  ne biržos išvestinių finansinių priemonių sutartis yra naudojama tik siekiant apdrausti draudimo fondą nuo palūkanų normos ar valiutų nesutapimo, susijusio su padengta obligacija;
               
            
                  e)
               
               
                  užskaitos grupėje nėra ne biržos išvestinių finansinių priemonių sutarčių, nesusijusių su padengtos obligacijos draudimo fondu;
               
            
                  f)
               
               
                  padengta obligacija, su kuria susijusi ne biržos išvestinių finansinių priemonių sutartis, atitinka Reglamento (ES) Nr. 575/2013 129 straipsnio 1, 2 ir 3 dalių reikalavimus;
               
            
                  g)
               
               
                  padengtos obligacijos draudimo fondui, su kuriuo susijusi ne biržos išvestinių finansinių priemonių sutartis, taikomas teisės aktais nustatytas bent 102 % užtikrinimo reikalavimas.
               
            31 straipsnis
      Išvestinių finansinių priemonių sutartims su sandorio šalimis iš trečiųjų valstybių, kuriose užskaitos susitarimų teisinis vykdymo užtikrinimas ar įkaito apsauga negali būti užtikrinti, taikoma tvarka
      1.   Nukrypdamos nuo 2 straipsnio 2 dalies, Sąjungoje įsteigtos sandorio šalys savo rizikos valdymo procedūrose gali numatyti, kad kintamosios ir pradinės garantinių įmokų nereikia pateikti dėl ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, sudarytų su trečiojoje valstybėje įsteigtomis sandorio šalimis, kurios atitinka bet kurią iš šių sąlygų:
      
                  a)
               
               
                  atlikus 2 straipsnio 3 dalyje nurodytą teisinę peržiūrą patvirtinama, kad užskaitos susitarimo ir, kai naudojamas, susitarimo dėl pasikeitimo įkaitu vykdymas teisiškai negali būti nuolat tvirtai užtikrintas;
               
            
                  b)
               
               
                  atlikus 19 straipsnio 6 dalyje nurodytą teisinę peržiūrą patvirtinama, kad 19 straipsnio 3, 4 ir 5 dalyse nurodyti atskyrimo reikalavimai negali būti įvykdyti.
               
            Taikydamos pirmą pastraipą Sąjungoje įsteigtos sandorio šalys garantines įmokas gali rinkti bendrąja verte.
      2.   Nukrypdamos nuo 2 straipsnio 2 dalies, Sąjungoje įsteigtos sandorio šalys savo rizikos valdymo procedūrose gali numatyti, kad kintamosios ir pradinės garantinių įmokų nereikia pateikti ar rinkti dėl sutarčių, sudarytų su trečiojoje valstybėje įsteigtomis sandorio šalimis, jeigu taikomos visos šios sąlygos:
      
                  a)
               
               
                  taikomas 1 dalies a punktas ir atitinkamais atvejais b punktas;
               
            
                  b)
               
               
                  atlikus 1 dalies a ir b punktuose nurodytas teisines peržiūras patvirtinama, kad rinkti įkaitą pagal šį reglamentą neįmanoma net jei jis būtų renkamas bendrąja verte;
               
            
                  c)
               
               
                  pagal 3 dalį apskaičiuotas santykis yra mažesnis nei 2,5 %.
               
            3.   2 dalies c punkte nurodytas santykis gaunamas padalijus taikant šios dalies a punktą gautą sumą iš taikant b punktą gautos sumos:
      
                  a)
               
               
                  grupės, kuriai priklauso sandorio šalis, neužbaigtų ne biržos išvestinių finansinių priemonių sutarčių, kurios buvo sudarytos po šio reglamento įsigaliojimo ir dėl kurių garantinės įmokos nebuvo renkamos iš trečiojoje valstybėje įsteigtų sandorio šalių, kurioms taikomas 2 dalies b punktas, tariamųjų sumų suma;
               
            
                  b)
               
               
                  grupės, kuriai priklauso sandorio šalis, visų neužbaigtų ne biržos išvestinių finansinių priemonių sutarčių, išskyrus ne biržos išvestinių finansinių priemonių sutartis, kurios yra grupės vidaus sandoriai, tariamųjų sumų suma.
               
            III SKYRIUS
      
         GRUPĖS VIDAUS IŠVESTINIŲ FINANSINIŲ PRIEMONIŲ SUTARTYS
      
      
         1 SKIRSNIS
      
      
         
            Procedūros sandorio šalims ir kompetentingoms institucijoms, kai jos taiko išimtis grupės vidaus išvestinių finansinių priemonių sutartims
         
      
      32 straipsnis
      Procedūros, skirtos sandorio šalims ir atitinkamoms kompetentingoms institucijoms
      1.   Laikoma, kad sandorio šalies prašymas arba pranešimas kompetentingai institucijai pagal Reglamento (ES) Nr. 648/2012 11 straipsnio 6–10 dalis yra gautas, kai kompetentinga institucija gauna visą šią informaciją:
      
                  a)
               
               
                  visą informaciją, būtiną siekiant įvertinti, ar įvykdytos atitinkamai Reglamento (ES) Nr. 648/2012 11 straipsnio 6, 7, 8, 9 arba 10 dalyje nurodytos sąlygos;
               
            
                  b)
               
               
                  Komisijos deleguotojo reglamento (ES) Nr. 149/2013 (10) 18 straipsnio 2 dalyje nurodytą informaciją ir dokumentus.
               
            2.   Jeigu kompetentinga institucija nustato, kad norint įvertinti, ar 1 dalies a punkto sąlygos yra įvykdytos, reikia papildomos informacijos, ji sandorio šaliai pateikia rašytinį prašymą pateikti informacijos.
      3.   Kompetentingos institucijos sprendimas pagal Reglamento (ES) Nr. 648/2012 11 straipsnio 6 dalį sandorio šaliai pateikiamas per tris mėnesius nuo visos 1 dalyje nurodytos informacijos gavimo.
      4.   Jeigu kompetentinga institucija pagal Reglamento (ES) Nr. 648/2012 11 straipsnio 6, 8 arba 10 dalį priima teigiamą sprendimą, ji apie tą teigiamą sprendimą raštu praneša sandorio šaliai ir pateikia bent šią informaciją:
      
                  a)
               
               
                  ar reikalavimas netaikomas visiškai, ar iš dalies;
               
            
                  b)
               
               
                  kai reikalavimas netaikomas iš dalies, aiškius išimties taikymo apribojimus.
               
            5.   Jeigu kompetentinga institucija pagal Reglamento (ES) Nr. 648/2012 11 straipsnio 6, 8 arba 10 dalį priima neigiamą sprendimą arba prieštarauja pranešimui pagal to reglamento 11 straipsnio 7 arba 9 dalį, ji apie tą neigiamą sprendimą arba prieštaravimą raštu praneša sandorio šaliai ir pateikia bent šią informaciją:
      
                  a)
               
               
                  atitinkamai Reglamento (ES) Nr. 648/2012 11 straipsnio 6, 7, 8, 9 arba 10 dalyje nurodytas sąlygas, kurios yra neįvykdytos;
               
            
                  b)
               
               
                  tokių sąlygų neįvykdymą patvirtinančių argumentų santrauką.
               
            6.   Jeigu viena iš kompetentingų institucijų, kuriai pateiktas pranešimas pagal Reglamento (ES) Nr. 648/2012 11 straipsnio 7 dalį, mano, kad to reglamento 11 straipsnio 7 dalies pirmos pastraipos a arba b punkte nurodytos sąlygos yra neįvykdytos, ji apie tai praneša kitai kompetentingai institucijai per du mėnesius nuo pranešimo gavimo dienos.
      7.   Kompetentingos institucijos praneša ne finansų sandorio šalims apie 5 dalyje nurodytą prieštaravimą per tris mėnesius nuo pranešimo gavimo dienos.
      8.   Kompetentingos institucijos sprendimas pagal Reglamento (ES) Nr. 648/2012 11 straipsnio 8 dalį Sąjungoje įsteigtai sandorio šaliai pateikiamas per tris mėnesius nuo visos 1 dalyje nurodytos informacijos gavimo dienos.
      9.   Finansų sandorio šalies kompetentingos institucijos sprendimas, nurodytas Reglamento (ES) Nr. 648/2012 11 straipsnio 10 dalyje, perduodamas ne finansų sandorio šalies kompetentingai institucijai per du mėnesius nuo visos 1 dalyje nurodytos informacijos gavimo, o sandorio šalims – per tris mėnesius nuo tos informacijos gavimo.
      10.   Sandorio šalys, kurios pateikė pranešimą arba gavo teigiamą sprendimą pagal atitinkamai Reglamento (ES) Nr. 648/2012 11 straipsnio 6, 7, 8, 9 arba 10 dalį, nedelsdamos praneša atitinkamai kompetentingai institucijai apie visus pakeitimus, kurie gali turėti įtakos tose dalyse atitinkamai nustatytų sąlygų vykdymui. Pasikeitus aplinkybėms, kai pasikeitimas gali turėti įtakos tų sąlygų vykdymui, kompetentinga institucija gali prieštarauti išimties taikymui arba atšaukti savo teigiamą sprendimą.
      11.   Jeigu kompetentinga institucija praneša apie neigiamą sprendimą arba prieštaravimą, atitinkama sandorio šalis gali pateikti kitą prašymą arba pranešimą tik jeigu reikšmingai pasikeičia aplinkybės, kurios buvo kompetentingos institucijos sprendimo ar prieštaravimo pagrindas.
      
         2 SKIRSNIS
      
      
         
            Taikomi išimčių taikymo grupės vidaus išvestinių finansinių priemonių sutartims kriterijai
         
      
      33 straipsnis
      Taikomi teisinių kliūčių greitai pervesti nuosavas lėšas ir padengti įsipareigojimus kriterijai
      Laikoma, kad egzistuoja teisinė kliūtis sandorio šalims tarpusavyje greitai pervesti nuosavas lėšas arba padengti įsipareigojimus, kaip nurodyta Reglamento (ES) Nr. 648/2012 11 straipsnio 5–10 dalyse, kai yra faktinių arba numatomų teisinio pobūdžio apribojimų, įskaitant bet kuriuos iš šių:
      
                  a)
               
               
                  valiutos ir valiutos keitimo kontrolės priemonės;
               
            
                  b)
               
               
                  įstatymų, administracinė, teisinė ar sutarčių sistema, kuria užkertamas kelias finansinei tarpusavio paramai arba daroma didelė įtaka lėšų perdavimui grupėje;
               
            
                  c)
               
               
                  įvykdomos ankstyvosios intervencijos, gaivinimo ir pertvarkymo sąlygos, kaip nurodyta Europos Parlamento ir Tarybos direktyvoje 2014/59/ES (11), ir dėl to kompetentinga institucija numato kliūtį greitai pervesti nuosavas lėšas ar padengti įsipareigojimus;
               
            
                  d)
               
               
                  mažumos dalių, kurios riboja sprendimų priėmimo įgaliojimus grupę sudarančiuose subjektuose, egzistavimas;
               
            
                  e)
               
               
                  sandorio šalies teisinės struktūros, apibrėžtos jos įstatuose, steigimo dokumentuose ir vidaus taisyklėse, pobūdis.
               
            34 straipsnis
      Taikomi praktinių kliūčių greitai pervesti nuosavas lėšas ir padengti įsipareigojimus kriterijai
      Laikoma, kad egzistuoja praktinė kliūtis sandorio šalims tarpusavyje greitai pervesti nuosavas lėšas arba padengti įsipareigojimus, kaip nurodyta Reglamento (ES) Nr. 648/2012 11 straipsnio 5–10 dalyse, kai yra praktinio pobūdžio apribojimų, įskaitant bet kuriuos iš šių:
      
                  a)
               
               
                  nepakankamas nesuvaržyto ar likvidaus turto prieinamumas atitinkamai sandorio šaliai, kai jo reikia;
               
            
                  b)
               
               
                  praktinio pobūdžio kliūtys, kurios faktiškai lemia tokių pervedimų ar padengimo suėjus terminui vėlavimą arba užkerta jiems kelią.
               
            IV SKYRIUS
      
         PEREINAMOJO LAIKOTARPIO IR BAIGIAMOSIOS NUOSTATOS
      
      35 straipsnis
      Pereinamojo laikotarpio nuostatos
      Reglamento (ES) Nr. 648/2012 11 straipsnio 3 dalyje nurodytos sandorio šalys ir toliau gali taikyti rizikos valdymo procedūras, kurios yra įdiegtos šios reglamento taikymo datą, ne biržos išvestinių finansinių priemonių sutartims, kurių tarpuskaitos pagrindinė sandorio šalis neatlieka, sudarytoms nuo 2012 m. rugpjūčio 16 d. iki atitinkamų šio reglamento taikymo datų.
      36 straipsnis
      9 straipsnio 2 dalies, 11 straipsnio, 13–18 straipsnių, 19 straipsnio 1 dalies c, d ir f punktų, 19 straipsnio 3 dalies ir 20 straipsnio taikymas
      1.   9 straipsnio 2 dalis, 11 straipsnis, 13–18 straipsniai, 19 straipsnio 1 dalies c, d ir f punktai, 19 straipsnio 3 dalis ir 20 straipsnis taikomi taip:
      
                  a)
               
               
                  praėjus mėnesiui nuo šio reglamento įsigaliojimo datos, jeigu abiejų sandorio šalių arba kiekvienos iš grupių, kurioms jos priklauso, išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė tariamoji suma yra didesnė nei 3 000 mlrd. EUR;
               
            
                  b)
               
               
                  nuo 2017 m. rugsėjo 1 d., jeigu abiejų sandorio šalių arba kiekvienos iš grupių, kurioms jos priklauso, išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė tariamoji suma yra didesnė nei 2 250 mlrd. EUR;
               
            
                  c)
               
               
                  nuo 2018 m. rugsėjo 1 d., jeigu abiejų sandorio šalių arba kiekvienos iš grupių, kurioms jos priklauso, išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė tariamoji suma yra didesnė nei 1 500 mlrd. EUR;
               
            
                  d)
               
               
                  nuo 2019 m. rugsėjo 1 d., jeigu abiejų sandorio šalių arba kiekvienos iš grupių, kurioms jos priklauso, išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė tariamoji suma yra didesnė nei 750 mlrd. EUR;
               
            
                  e)
               
               
                  nuo 2020 m. rugsėjo 1 d., jeigu abiejų sandorio šalių arba kiekvienos iš grupių, kurioms jos priklauso, išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė tariamoji suma yra didesnė nei 8 mlrd. EUR.
               
            2.   Nukrypstant nuo 1 dalies, jeigu įvykdomos šio straipsnio 3 dalies sąlygos, 9 straipsnio 2 dalis, 11 straipsnis, 13–18 straipsniai, 19 straipsnio 1 dalies c, d ir f punktai, 19 straipsnio 3 dalis ir 20 straipsnis taikomi taip:
      
                  a)
               
               
                  praėjus 3 metams nuo šio reglamento įsigaliojimo datos, jeigu sprendimas dėl lygiavertiškumo nebuvo priimtas pagal Reglamento (ES) Nr. 648/2012 13 straipsnio 2 dalį atitinkamos trečiosios valstybės atžvilgiu to reglamento 11 straipsnio 3 dalies tikslais;
               
            
                  b)
               
               
                  vėlesnę iš toliau nurodytų datų, jeigu pagal Reglamento (ES) Nr. 648/2012 13 straipsnio 2 dalį atitinkamos trečiosios valstybės atžvilgiu priimtas sprendimas dėl lygiavertiškumo to reglamento 11 straipsnio 3 dalies tikslais:
                  
                              i)
                           
                           
                              praėjus keturiems mėnesiams nuo sprendimo, priimto pagal Reglamento (ES) Nr. 648/2012 13 straipsnio 2 dalį atitinkamos trečiosios valstybės atžvilgiu to reglamento 11 straipsnio 3 dalies tikslais, įsigaliojimo;
                           
                        
                              ii)
                           
                           
                              taikytiną datą, nustatytą pagal 1 dalį.
                           
                        
            3.   2 dalyje nurodyta nukrypti leidžianti nuostata taikoma tik jei ne biržos išvestinių finansinių priemonių sutarties, kurios tarpuskaitos pagrindinė sandorio šalis neatlieka, sandorio šalys atitinka visas šias sąlygas:
      
                  a)
               
               
                  viena sandorio šalis yra įsteigta trečiojoje valstybėje, o kita sandorio šalis yra įsteigta Sąjungoje;
               
            
                  b)
               
               
                  trečiojoje valstybėje įsteigta sandorio šalis yra finansų sandorio šalis arba ne finansų sandorio šalis;
               
            
                  c)
               
               
                  Sąjungoje įsteigta sandorio šalis yra viena iš šių šalių:
                  
                              i)
                           
                           
                              finansų sandorio šalis, ne finansų sandorio šalis, finansų kontroliuojančioji bendrovė, finansų įstaiga arba papildomas paslaugas teikianti įmonė, kuriai taikomi atitinkami prudenciniai reikalavimai, o a punkte nurodyta trečiosios valstybės sandorio šalis yra finansų sandorio šalis;
                           
                        
                              ii)
                           
                           
                              finansų sandorio šalis arba ne finansų sandorio šalis, o a punkte nurodyta trečiosios valstybės sandorio šalis yra ne finansų sandorio šalis;
                           
                        
            
                  d)
               
               
                  abi sandorio šalys yra visiškai įtrauktos į tą patį konsolidavimo procesą pagal Reglamento (ES) Nr. 648/2012 3 straipsnio 3 dalį;
               
            
                  e)
               
               
                  abiem sandorio šalims taikomos tinkamos centralizuotos rizikos vertinimo, nustatymo ir kontrolės procedūros;
               
            
                  f)
               
               
                  III skyriaus reikalavimai yra įvykdyti.
               
            37 straipsnis
      9 straipsnio 1 dalies ir 10 ir 12 straipsnių taikymas
      1.   9 straipsnio 1 dalis ir 10 ir 12 straipsniai taikomi taip:
      
                  a)
               
               
                  praėjus mėnesiui nuo šio reglamento įsigaliojimo datos sandorio šalims, kurių abiejų arba kiekvienos iš grupių, kurioms jos priklauso, ne biržos išvestinių finansinių priemonių, kurių tarpuskaitos pagrindinė sandorio šalis neatlieka, agreguota vidutinė tariamoji suma yra didesnė nei 3 000 mlrd. EUR;
               
            
                  b)
               
               
                  kitoms sandorio šalims nuo vėlesnės iš šių datų: 2017 m. kovo 1 d. arba praėjus mėnesiui nuo šio reglamento įsigaliojimo datos.
               
            2.   Nukrypstant nuo 1 dalies, 27 straipsnio a punkte nurodytiems išankstiniams užsienio valiutos keitimo sandoriams 9 straipsnio 1 dalis ir 10 ir 12 straipsniai taikomi ankstesnę iš šių datų:
      
                  a)
               
               
                  2018 m. gruodžio 31 d., jeigu b punkte nurodytas reglamentas dar netaikomas;
               
            
                  b)
               
               
                  Komisijos deleguotojo reglamento (*2), kuriuo nustatomi tam tikri techniniai aspektai, susiję su finansinių priemonių apibrėžtimi išankstinių užsienio valiutos keitimo sandorių, už kuriuos atsiskaitoma fiziškai, atveju, taikymo datą arba pagal 1 dalį nustatytą datą atsižvelgiant į tai, kuri iš jų vėlesnė.
               
            38 straipsnis
      Reikalavimų taikymo konkrečioms sutartims datos
      1.   Nukrypstant nuo 36 straipsnio 1 dalies ir 37 straipsnio, visoms ne biržos išvestinėms finansinėms priemonėms, kurių tarpuskaitos pagrindinė sandorio šalis neatlieka ir kurios yra vienos rūšies akcijų pasirinkimo sandoriai arba indekso pasirinkimo sandoriai, 36 straipsnio 1 dalyje ir 37 straipsnyje nurodyti straipsniai taikomi praėjus 3 metams nuo šio reglamento įsigaliojimo datos.
      2.   Nukrypstant nuo 36 straipsnio 1 dalies ir 37 straipsnio, kai Sąjungoje įsteigta sandorio šalis sudaro ne biržos išvestinių finansinių priemonių sutartį, kurios tarpuskaita neatliekama, su kita tai pačiai grupei priklausančia sandorio šalimi, 36 straipsnio 1 dalyje ir 37 straipsnyje nurodyti straipsniai taikomi nuo datų, nurodytų pagal tuos straipsnius, arba 2017 m. liepos 4 d., atsižvelgiant į tai, kuri data vėlesnė.
      39 straipsnis
      Agreguotos vidutinės tariamosios sumos apskaičiavimas
      1.   Taikant 36 ir 37 straipsnius, nurodyta agreguota vidutinė tariamoji suma apskaičiuojama kaip visų bendrųjų tariamųjų sumų, kurios atitinka visas toliau nurodytas sąlygas, vidurkis:
      
                  a)
               
               
                  jos yra užregistruotos 2016 m. kovo, balandžio ir gegužės mėn. paskutinę darbo dieną 36 straipsnio 1 dalies a punkte nurodytų sandorio šalių atžvilgiu;
               
            
                  b)
               
               
                  jos yra užregistruotos 36 straipsnio 1 dalies kiekviename punkte nurodytų metų kovo, balandžio ir gegužės mėn. paskutinę darbo dieną;
               
            
                  c)
               
               
                  jos apima visus grupės subjektus;
               
            
                  d)
               
               
                  jos apima visas grupės ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka;
               
            
                  e)
               
               
                  jos apima visas grupės vidaus ne biržos išvestinių finansinių priemonių sutartis, kurių tarpuskaitos pagrindinė sandorio šalis neatlieka, kiekvieną iš jų skaičiuojant vieną kartą.
               
            2.   Taikant 1 dalį, KIPVPS, kuriems išduotas veiklos leidimas pagal Direktyvą 2009/65/EB, ir alternatyvaus investavimo fondai, valdomi alternatyvaus investavimo fondų valdytojų, kuriems veiklos leidimas išduotas arba kurie registruoti pagal Direktyvą 2011/61/ES, laikomi atskirais subjektais ir vertinami atskirai, jeigu įvykdomos šios sąlygos:
      
                  a)
               
               
                  fondo nemokumo ar bankroto atveju fondai yra atskiri ir atskirti turto fondai;
               
            
                  b)
               
               
                  atskirti turto fondai nėra užtikrinti, garantuoti ar kitaip finansiškai remiami kitų investicinių fondų ar jų valdytojų.
               
            40 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. spalio 4 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 201, 2012 7 27, p. 1.
      
         (2)  2012 m. gruodžio 19 d. Komisijos deleguotasis reglamentas (ES) Nr. 153/2013, kuriuo Europos Parlamento ir Tarybos reglamentas (ES) Nr. 648/2012 papildomas nuostatomis dėl pagrindinėms sandorio šalims taikomų reikalavimų techninių reguliavimo standartų (OL L 52, 2013 2 23, p. 41).
      
         (3)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).
      
         (4)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
      
         (*1)  C(2016) 2398 final.
      
         (5)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).
      
         (6)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).
      
         (7)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
      
         (8)  2009 m. liepos 13 d. Europos Parlamento ir Tarybos direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo (OL L 302, 2009 11 17, p. 32).
      
         (9)  2011 m. birželio 8 d. Europos Parlamento ir Tarybos direktyva 2011/61/ES dėl alternatyvaus investavimo fondų valdytojų, kuria iš dalies keičiami direktyvos 2003/41/EB ir 2009/65/EB bei reglamentai (EB) Nr. 1060/2009 ir (ES) Nr. 1095/2010 (OL L 174, 2011 7 1, p. 1).
      
         (10)  2012 m. gruodžio 19 d. Komisijos deleguotasis reglamentas (ES) Nr. 149/2013, kuriuo Europos Parlamento ir Tarybos reglamentas (ES) Nr. 648/2012 papildomas nuostatomis dėl netiesioginės tarpuskaitos susitarimų, tarpuskaitos prievolės, viešo registro, galimybės naudotis prekybos vietos paslaugomis, ne finansų sandorio šalių ir ne biržos išvestinių finansinių priemonių sutarčių, kurių tarpuskaitos pagrindinė sandorio šalis neatlieka, rizikos mažinimo būdų techninių reguliavimo standartų (OL L 52, 2013 2 23, p. 11).
      
         (11)  2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (OL L 173, 2014 6 12, p. 190).
      
         (*2)  C(2016) 2398 final.
      
         I PRIEDAS
         
            Įsipareigojimų neįvykdymo tikimybės atitikimas kredito kokybės žingsniams taikant 6 ir 7 straipsnius
         
         Vidaus reitingas, kurio įsipareigojimų neįvykdymo tikimybė yra lygi 1 lentelėje pateiktai vertei arba už ją mažesnė, susiejamas su atitinkamu kredito kokybės žingsniu.
         
            1 lentelė
         
         
                     Kredito kokybės žingsnis
                  
                  
                     Įsipareigojimų neįvykdymo tikimybė, kaip apibrėžta Reglamento (ES) Nr. 575/2013 4 straipsnio 54 punkte, mažesnė arba lygi:
                  
               
                     1
                  
                  
                     0,10 %
                  
               
                     2
                  
                  
                     0,25 %
                  
               
                     3
                  
                  
                     1 %
                  
               
                     4
                  
                  
                     7,5 %
                  
               
      
         II PRIEDAS
         
            Įkaito vertės koregavimo metodika taikant 21 straipsnį
         
         
                  
                     1.
                  
                  
                     Įkaito vertė koreguojama taip:
                     Cvalue = C · (1 – HC – HFX)
                     čia:
                     
                                 C
                              
                              
                                 =
                              
                              
                                 įkaito rinkos vertė;
                              
                           
                                 HC
                                 
                              
                              
                                 =
                              
                              
                                 įkaitui tinkamas vertės mažinimas, apskaičiuotas pagal 2 dalį;
                              
                           
                                 HFX
                                 
                              
                              
                                 =
                              
                              
                                 tinkamas vertės mažinimas valiutų nesutapimo atveju, apskaičiuotas pagal 6 dalį.
                              
                           
               
                  
                     2.
                  
                  
                     Sandorio šalys įkaito rinkos vertei taiko bent toliau pateiktose 1 ir 2 lentelėse nurodytus vertės mažinimus.
                     
                        1 lentelė
                     
                     
                        Vertės mažinimai, susiję su ilgalaikiais kredito kokybės vertinimais
                     
                     
                                 Kredito kokybės žingsnis, su kuriuo siejamas skolos vertybinio popieriaus kredito rizikos vertinimas
                              
                              
                                 Likutinis terminas
                              
                              
                                 Skolos vertybinių popierių, kuriuos išleido 4 straipsnio 1 dalies c–e ir h–k punktuose nurodyti subjektai, vertės mažinimai (%)
                              
                              
                                 Skolos vertybinių popierių, kuriuos išleido 4 straipsnio 1 dalies f, g ir l–n punktuose nurodyti subjektai, vertės mažinimai (%)
                              
                              
                                 Pakeitimo vertybiniais popieriais pozicijų, kurios atitinka 4 straipsnio 1 dalies o punkto kriterijus, vertės mažinimai (%)
                              
                           
                                 1
                              
                              
                                 ≤ 1 metai
                              
                              
                                 0,5
                              
                              
                                 1
                              
                              
                                 2
                              
                           
                                 > 1 ≤ 5 metai
                              
                              
                                 2
                              
                              
                                 4
                              
                              
                                 8
                              
                           
                                 > 5 metai
                              
                              
                                 4
                              
                              
                                 8
                              
                              
                                 16
                              
                           
                                 2–3
                              
                              
                                 ≤ 1 metai
                              
                              
                                 1
                              
                              
                                 2
                              
                              
                                 4
                              
                           
                                 > 1 ≤ 5 metai
                              
                              
                                 3
                              
                              
                                 6
                              
                              
                                 12
                              
                           
                                 > 5 metai
                              
                              
                                 6
                              
                              
                                 12
                              
                              
                                 24
                              
                           
                                 4 arba žemesnis
                              
                              
                                 ≤ 1 metai
                              
                              
                                 15
                              
                              
                                 Netaikoma
                              
                              
                                 Netaikoma
                              
                           
                                 > 1 ≤ 5 metai
                              
                              
                                 15
                              
                              
                                 Netaikoma
                              
                              
                                 Netaikoma
                              
                           
                                 > 5 metai
                              
                              
                                 15
                              
                              
                                 Netaikoma
                              
                              
                                 Netaikoma
                              
                           
                        
                     
                        2 lentelė
                     
                     
                        Vertės mažinimai, susiję su trumpalaikiais kredito kokybės vertinimais
                     
                     
                                 Kredito kokybės žingsnis, su kuriuo siejamas trumpalaikio skolos vertybinio popieriaus kredito rizikos vertinimas
                              
                              
                                 Skolos vertybinių popierių, kuriuos išleido 4 straipsnio 1 dalies c ir j punktuose nurodyti subjektai, vertės mažinimai (%)
                              
                              
                                 Skolos vertybinių popierių, kuriuos išleido 4 straipsnio 1 dalies m punkte nurodyti subjektai, vertės mažinimai (%)
                              
                              
                                 Pakeitimo vertybiniais popieriais pozicijų, kurios atitinka 4 straipsnio 1 dalies o punkto kriterijus, vertės mažinimai (%)
                              
                           
                                 1
                              
                              
                                 0,5
                              
                              
                                 1
                              
                              
                                 2
                              
                           
                                 2–3 arba žemesnis
                              
                              
                                 1
                              
                              
                                 2
                              
                              
                                 4
                              
                           
               
                     1.
                  
                  
                     Nuosavybės vertybiniams popieriams, sudarantiems pagrindinius indeksus, į nuosavybės vertybinius popierius konvertuojamoms obligacijoms, sudarančioms pagrindinius indeksus, ir auksui taikomas 15 % vertės mažinimas.
                  
               
                     2.
                  
                  
                     Tinkamiems KIPVPS vienetams taikomas vertės mažinimas yra svertinis vertės mažinimų, kurie būtų taikomi turtui, į kurį fondas investuoja, vidurkis.
                  
               
                     3.
                  
                  
                     Piniginei kintamajai garantinei įmokai taikomas 0 % vertės mažinimas.
                  
               
                     4.
                  
                  
                     Keičiantis kintamąja garantine įmoka, visiems nepiniginiams įkaitams, pateiktiems kita valiuta nei tos, dėl kurių susitarta atskiroje išvestinių finansinių priemonių sutartyje, atitinkamame reglamentuojančiame pagrindiniame užskaitos susitarime ar atitinkamame kredito paramos priede, taikomas 8 % vertės mažinimas.
                  
               
                     5.
                  
                  
                     Keičiantis pradine garantine įmoka, visiems piniginiams ir nepiniginiams įkaitams, pateiktiems kita valiuta nei ta, kuria turi būti atliekami mokėjimai pirmalaikio nutraukimo arba įsipareigojimų neįvykdymo atveju pagal vieną išvestinių finansinių priemonių sutartį, atitinkamą susitarimą dėl pasikeitimo įkaitu arba atitinkamą kredito paramos priedą (nutraukimo valiuta), taikomas 8 % vertės mažinimas. Kiekviena iš sandorio šalių gali pasirinkti skirtingą nutraukimo valiutą. Jeigu susitarime nutraukimo valiuta nenurodyta, vertės mažinimas taikomas viso kaip įkaitas pateikto turto rinkos vertei.
                  
               
      
         III PRIEDAS
         
            Vertės mažinimų, taikytinų įkaito rinkos vertei pagal 22 straipsnį, savi kintamumo įverčiai
         
         
                  
                     1.
                  
                  
                     Pakoreguotos įkaito vertės apskaičiavimas atitinka visas šias sąlygas:
                     
                                 a)
                              
                              
                                 sandorio šalys skaičiuodamos taiko 99 procentilio vienpusį pasikliautinąjį intervalą;
                              
                           
                                 b)
                              
                              
                                 sandorio šalys skaičiuodamos taiko bent 10 darbo dienų likvidavimo laikotarpį;
                              
                           
                                 c)
                              
                              
                                 sandorio šalys vertės mažinimus apskaičiuoja padidindamos kasdienius perkainojimo vertės mažinimus, taikydamos laiko kvadratinės šaknies formulę:
                                 čia:
                                 
                                             H
                                          
                                          
                                             =
                                          
                                          
                                             taikytinas vertės mažinimas;
                                          
                                       
                                             HM
                                             
                                          
                                          
                                             =
                                          
                                          
                                             vertės mažinimas, kai perkainojimas atliekamas kasdien;
                                          
                                       
                                             HR
                                             
                                          
                                          
                                             =
                                          
                                          
                                             faktinis darbo dienų skaičius tarp perkainojimų;
                                          
                                       
                                             TM
                                             
                                          
                                          
                                             =
                                          
                                          
                                             atitinkamos sandorio rūšies likvidavimo laikotarpis;
                                          
                                       
                           
                                 d)
                              
                              
                                 sandorio šalys atsižvelgia į žemos kokybės turto mažesnį likvidumą. Jos pailgina likvidavimo laikotarpį tais atvejais, kai yra abejonių dėl įkaito likvidumo. Jos taip pat nustato atvejus, kai istoriniai duomenys gali sumenkinti galimą kintamumą. Tokie atvejai sprendžiami taikant nepalankiausių sąlygų scenarijų;
                              
                           
                                 e)
                              
                              
                                 istorinio stebėjimo laikotarpio, kurį įstaigos naudoja vertės mažinimams apskaičiuoti, trukmė yra bent vieni metai. Sandorio šalims, kurios taiko koeficientų schemą arba kitus metodus istoriniam stebėjimo laikotarpiui, efektyviojo stebėjimo laikotarpio trukmė yra mažiausiai vieni metai;
                              
                           
                                 f)
                              
                              
                                 įkaito rinkos vertė koreguojama taip:
                                 Cvalue = C · (1 – H)
                                 čia:
                                 
                                             C
                                          
                                          
                                             =
                                          
                                          
                                             įkaito rinkos vertė;
                                          
                                       
                                             H
                                          
                                          
                                             =
                                          
                                          
                                             vertės mažinimas, apskaičiuotas pagal c punktą.
                                          
                                       
                           
               
                  
                     2.
                  
                  
                     Piniginei kintamajai garantinei įmokai gali būti taikomas 0 % vertės mažinimas.
                  
               
                  
                     3.
                  
                  
                     Kai skolos vertybiniai popieriai turi ECAI kredito rizikos vertinimą, sandorio šalys gali taikyti savą kintamumo įvertį kiekvienai vertybinių popierių kategorijai.
                  
               
                  
                     4.
                  
                  
                     Nustatydamos atitinkamas vertybinių popierių kategorijas pagal 3 dalį, sandorio šalys atsižvelgia į vertybinių popierių emitento rūšį, vertybinių popierių išorinį kredito rizikos vertinimą, jų likutinį terminą ir jų modifikuotą trukmę. Kintamumo įverčiai turi būti reprezentatyvūs vertybinių popierių, priskirtų atitinkamai kategorijai, įverčiai.
                  
               
                  
                     5.
                  
                  
                     Vertės mažinimų apskaičiavimas taikant 1 dalies c punktą atitinka visas šias sąlygas:
                     
                                 g)
                              
                              
                                 sandorio šalis naudoja kintamumo įverčius kasdieniame rizikos valdymo procese, įskaitant su jos pozicijų ribomis susijusius aspektus;
                              
                           
                                 h)
                              
                              
                                 kai sandorio šalies naudojamas likvidavimo laikotarpis yra ilgesnis nei nurodytasis 1 dalies b punkte tam tikros rūšies ne biržos išvestinių finansinių priemonių sutarčiai, ta sandorio šalis padidina savo vertės mažinimus pagal tos dalies c punkte nurodytą laiko kvadratinės šaknies formulę.
                              
                           
               
      
         IV PRIEDAS
         
            Pradinės garantinės įmokos apskaičiavimo taikant 9 ir 11 straipsnius standartizuotas metodas
         
         
                  
                     1.
                  
                  
                     Užskaitos grupės ne biržos išvestinių finansinių priemonių sutarčių atitinkamai tariamosios sumos arba pagrindinės vertės dauginamos iš 1 lentelėje nurodytų procentinių dydžių.
                     
                        1 lentelė
                     
                     
                                 Kategorija
                              
                              
                                 Padidėjimo koeficientas
                              
                           
                                 Kreditas: 0–2 metų likutinis terminas
                              
                              
                                 2 %
                              
                           
                                 Kreditas: 2–5 metų likutinis terminas
                              
                              
                                 5 %
                              
                           
                                 daugiau nei 5 metų likutinis terminas
                              
                              
                                 10 %
                              
                           
                                 Biržos prekė
                              
                              
                                 15 %
                              
                           
                                 Nuosavybė
                              
                              
                                 15 %
                              
                           
                                 Užsienio valiutos keitimas
                              
                              
                                 6 %
                              
                           
                                 Palūkanų norma ir infliacija: 0–2 metų likutinis terminas
                              
                              
                                 1 %
                              
                           
                                 Palūkanų norma ir infliacija: 2–5 metų likutinis terminas
                              
                              
                                 2 %
                              
                           
                                 Palūkanų norma ir infliacija: daugiau nei 5 metų likutinis terminas
                              
                              
                                 4 %
                              
                           
                                 Kita
                              
                              
                                 15 %
                              
                           
               
                  
                     2.
                  
                  
                     Užskaitos grupės bendroji pradinė garantinė įmoka apskaičiuojama kaip 1 dalyje nurodytų produktų suma visoms užskaitos grupės ne biržos išvestinių finansinių priemonių sutartims.
                  
               
                  
                     3.
                  
                  
                     Sutartims, kurios priklauso daugiau nei vienai kategorijai, taikoma tokia tvarka:
                     
                                 a)
                              
                              
                                 kai atitinkamas ne biržos išvestinių finansinių priemonių sutarčiai priskirtinas rizikos koeficientas gali būti aiškiai nustatytas, sutartys priskiriamos tą rizikos koeficientą atitinkančiai kategorijai;
                              
                           
                                 b)
                              
                              
                                 kai a punkte nurodyta sąlyga neįvykdoma, sutartys priskiriamos tai iš atitinkamų kategorijų, kurios padidėjimo koeficientas didžiausias;
                              
                           
                                 c)
                              
                              
                                 pradinės garantinės įmokos reikalavimas užskaitos grupei apskaičiuojamas pagal šią formulę:
                                 Grynoji pradinė garantinė įmoka = 0,4 * Bendroji pradinė garantinė įmoka + 0,6 * NGR * Bendroji pradinė garantinė įmoka
                                 čia:
                                 
                                             i)
                                          
                                          
                                             grynoji pradinė garantinė įmoka yra sumažinta pradinės garantinės įmokos reikalavimų suma visoms į užskaitos grupę įtrauktoms ne biržos išvestinių finansinių priemonių sutartims su tam tikra sandorio šalimi;
                                          
                                       
                                             ii)
                                          
                                          
                                             NGR yra grynosios ir bendrosios sumos santykis (angl. net-to-gross ratio), apskaičiuojamas kaip dalmuo, kurį sudaro užskaitos grupės su tam tikra sandorio šalimi grynosios pakeitimo išlaidos skaitiklyje ir tos užskaitos grupės bendrosios pakeitimo išlaidos vardiklyje;
                                          
                                       
                           
                                 d)
                              
                              
                                 taikant c punktą, užskaitos grupės grynosios pakeitimo išlaidos yra didesnė iš šių sumų: nulis arba visų užskaitos grupės ne biržos išvestinių finansinių priemonių sutarčių dabartinių rinkos verčių suma;
                              
                           
                                 e)
                              
                              
                                 taikant c punktą, užskaitos grupės bendrosios pakeitimo išlaidos yra visų užskaitos grupės ne biržos išvestinių finansinių priemonių sutarčių, kurių vertės yra teigiamos, dabartinių rinkos verčių, apskaičiuotų pagal Reglamento (ES) Nr. 648/2012 11 straipsnio 2 dalį ir Deleguotojo reglamento (ES) Nr. 149/2013 16 ir 17 straipsnius, suma;
                              
                           
                                 f)
                              
                              
                                 1 dalyje nurodyta tariamoji suma gali būti apskaičiuota užskaitant tariamąsias sumas sutarčių, kurios yra priešingos krypties ir kurios kitais atžvilgiais yra identiškos pagal visus sutartinius požymius, išskyrus jų tariamąsias sumas.